title: Fredrik Colting

text: Colting on asunut osan lapsuuttaan Kanadassa kanadalaisen isänsä luona ja puhuu englantia sujuvasti.


title: Fredrik Colting

text: Jo alun perin englanniksi kirjoitettu Coltingin teos on ilmestynyt Britanniassa, ja se oli tarkoitus julkaistu Yhdysvalloissa syksyllä 2009. Salingerin nostettua kanteen teoksen julkaisu on kielletty Yhdysvalloissa tuomioistuimen päätöksellä, koska se plagioi J. D. Salingerin teosta. Syytettyinä olivat Coltingin lisäksi hänen omistamansa ruotsalainen kustantaja Nicotext ja sen brittiläinen tytäryhtiö Windupbird Publishing. Teos on julkaistu muun muassa Britanniassa. Colting ei itse pidä teostaan jatko-osana Salingerin teokselle vaan sen kommentaarina.


title: Fredrik Colting

text: "60 Years Later" on Coltingin ensimmäinen kaunokirjallinen teos. Hän ilmoittautui kirjan tekijäksi syytteen noston jälkeen, koska hänen nimensä olisi joka tapauksessa tullut esiin. Salanimeä hän käytti siksi, että kirjakauppiaat eivät hänen uskoakseen olisi pitäneet hyvänä, että kustantaja itse on samalla kirjailija.


title: Fredrik Colting

text: Colting omistaa Nicotextin Carl-Johan Gaddin kanssa. Yritys julkaisee lahjakirjoja, joilla se on päässyt Yhdysvaltojen, Britannian ja Ruotsin markkinoille. Keväällä 2008 Colting ja Gadd päättivät ryhtyä julkaisemaan myös kaunokirjallisuutta ja perustivat siksi uuden yrityksen Windupbirdin.


title: Fredrik Colting

text: Coltingin veli Jonas Colting on huipputason triathlonisti.


title: Causa y Efecto

text: Causa y Efecto on poplaulaja Paulina Rubion kappale albumilta "Gran City Pop". Kappale julkaistiin singlenä 30. maaliskuuta 2009 ja se nousi U.S. Billboard Hot Latin Songs- ja Hot Latin Airplays -listoilla ensimmäiseksi. Kappaleen tuotti Cachorro López ja kirjoittivat Mario Domm ja Mónica Vélez.


title: Causa y Efecto

text: "Causa y Efecton" musiikkivideon ohjasi itävaltalainen ohjaaja Rudi Dolez. Video kuvattiin maaliskuussa M3 Studiosissa Miamissa. Video esitettiin ensimmäisen kerran 7. toukokuuta.


title: Radio Academy

text: Radio Academy on vuonna 1983 perustettu brittiläinen voittoa tavoittelematon radioalan järjestö. Sen toimintaan kuuluu muun muassa konferenssien ja koulutustilaisuuksien järjestäminen. The Daily Telegraphin mukaan järjestö on alansa vaikutusvaltaisin toimija kotimaassaan. Järjestöä johtaa Trevor Dann.


title: Radio Academy

text: Järjestö jakaa yhdessä Zafer Associatesin kanssa sponsorinsa mukaan nimetyt Sony Radio Academy Awards -palkinnot.


title: Radio Academy

text: Radio Academyn Hall of Fameen valittuja esiintyjiä ovat:


title: Radio Academy

text: Radio Academyn Fellowship -asema on myönnetty seuraaville henkilöille:


title: Mahalalel

text: Mahalalel oli Vanhassa testamentissa Aadamin pojanpojan pojanpoika. Mahalalel eli 895-vuotiaaksi. Hänen isänsä nimi oli Kenan. Hänen poikansa nimi oli Jared. Nimi Mahalalel on hepreaa ja tarkoittaa Jumalan ylistystä.


title: James Isbister

text: James Isbister (29. marraskuuta 1833 – 16. elokuuta 1915) oli kanadalainen métis-johtaja. Häntä pidetään Saskatchewanissa sijaitsevan Prince Albertin kaupungin perustajana.


title: James Isbister

text: Isbister oli lahjakas kielissä ja puhui englantia, gaelia, creetä, denen kieltä ja michifiä. Hän toimi useita vuosia tulkkina Hudson's Bay Companylle.


title: James Isbister

text: Vuonna 1866 Isbister asettui asumaan ja viljelemään maata alueelle, joka nykyisin tunnetaan Prince Albertin kaupunkina. Hän oli todennäköisesti ensimmäinen maanviljelijä Saskatchewanissa, joka viljeli vehnää omalla maatilallaan. Alueelle muutti useita muitakin siirtolaisperheitä, jotka kutsuivat aluetta Isbisterin asutuskeskukseksi. Isbister muutti pois alueelta 1886 mutta palasi vuosia myöhemmin takaisin perustettuun Prince Albertin kylään. Hän toimi myös "John Smith Reservaatissa" (nykyisin Muskoday First Nation) maatalousneuvojana.


title: James Isbister

text: Vuonna 1884 Saskatchewanjokilaakson eurooppalaiset siirtolaiset ja métisit kävivät neuvotteluja Kanadan hallituksen kanssa maaoikeuksista. Neuvotteluiden kariuduttua he lähettivät valtuuskunnan neuvottelemaan Louis Rielin kanssa hänen paluustaan Yhdysvaltojen Montanasta, jotta hän voisi johtaa neuvotteluja Kanadan hallituksen kanssa. Isbister valittiin yhdeksi neljästä matkaan lähtijästä. Riel oli helposti taivuteltavissa asian kannalle. Neuvottelut eivät sujuneet toivotulla tavalla ja tilanne lopulta kärjistyi Saskatchewanin kapinaksi vuonna 1885.


title: James Isbister

text: Isbister monien muiden anglo-metisien ohella oli osallisena neuvotteluissa hallituksen kanssa, mutta ei osallistunut kapinan vihollisuuksiin. Tästä huolimatta hänet vangittiin viideksi viikoksi ja Prince Albertin konservatiivinen lehdistö arvosteli hänen toimiaan kapinan aikana.


title: James Isbister

text: Kapinan jälkeen Isbister osallistui Prince Albertin alueella monipuolisesti Kanadan anglikaanisessa kirkon toimintaan. Hän vietti Prince Albertissa loppuelämänsä, ja hänet on haudattu kaupungissa sijaitsevalle hautausmaalle, joka on lähellä hänen entistä kotitilaansa.


title: Natriumvetysulfaatti

text: Natriumvetysulfaatti eli natriumbisulfaatti (NaHSO) on natrium- ja vetysulfaatti-ionien muodostama ioniyhdiste. Yhdiste esiintyy vedettömässä muodossa ja monohydraattina.


title: Natriumvetysulfaatti

text: Huoneenlämpötilassa natriumvetysulfaatti on kiinteää valkoista ainetta. Sen vesiliuokset ovat happamia, koska yhdisteen vetysulfaatti-ioni voi protolysoitua.


title: Natriumvetysulfaatti

text: Kuumennettaessa natriumvetysulfaattia vapautuu vettä ja syntyy natriumpyrosulfaattia. Kun natriumpyrosulfaattia kuumennetaan edelleen, muodostuu rikkitrioksidia ja natriumsulfaattia.


title: Natriumvetysulfaatti

text: Natriumvetysulfaattia voidaan valmistaa käsittelemällä natriumkloridia rikkihappoliuoksella. Natriumvetysulfaatin lisäksi reaktiossa muodostuu kaasumaista vetykloridia.


title: Natriumvetysulfaatti

text: Natriumvetysulfaattia käytetään puhdistusliuoksissa, hopean peittauksessa, ja pH:n alentamisessa uima-altaissa. Lisäksi yhdistettä käytetään happamuudensäätöaineena elintarvikkeissa ja sen E-koodi on E 514.


title: Sony Radio Academy Awards

text: Sony Radio Academy Awards on brittiläinen radioalan palkinto, jota on jaettu vuodesta 1983 alkaen. Palkintojen myöntämisestä vastaa Radio Academy, Zafer Associates ja palkintoja sponsoroiva Sony. Palkintoja jaetaan useissa kategorioissa kultaisina, hopeisina ja pronssisina.


title: Mikael Tellqvist

text: Mikael Tellqvist (s. 19. syyskuuta 1979 Sundbyberg) on ruotsalainen jääkiekkomaalivahti, joka siirtyi kaudeksi 2012–2013 Dinamo Riikaan. Hän on pelannut kahdeksalla NHL-kaudellaan kolmessa seurassa: Toronto Maple Leafsissa, Phoenix Coyotesissa ja Buffalo Sabresissa. Tellqvistiä pidetään NHL-tasolla kakkosmaalivahtina.


title: Mikael Tellqvist

text: Tellqvistin läpimurtona voidaan pitää vuoden 2003 MM-kisoja, jossa hän syrjäytti ykkösmaalivahti Tommy Salon ja pelasi finaaliottelussa. Hän on voittanut yhden MM-hopea ja -pronssimitalin sekä olympiakullan. Lisäksi hän on voittanut kaksi Ruotsin mestaruutta vuosina 2000 ja 2001 Djurgårdenin riveissä.


title: Mikael Tellqvist

text: Tellqvist debytoi Djurgårdenin edustusjoukkueessa kaudella 1998–99. Hän pelasi yhteensä vain kolme ottelua, kun joukkueen ykkösmaalivahti Tommy Söderström pelasi 48. Seuraavalla kaudella puolestaan Tellqvist sai pelata 30 ottelua ja jätti Söderströmin varjoonsa. Djurgårdens IF voitti kaudella Ruotsin mestaruuden, kun se kaatoi loppuottelusarjassa MODO Hockeyn voitoin 3–0. Tellqvist valittiin kauden tulokkaaksi. Samalla kaudella Tellqvist pelasi Ruotsin korkeimmalla sarjatasolla Allsvenskanissa Huddinge IK:n joukkueessa 11 ottelua.


title: Mikael Tellqvist

text: Kausi 2000–01 jäi Tellqvistin viimeiseksi Djurgårdens IF:ssä. Hän pelasi kaudella 49 ottelua ja oli joukkueen eniten otteluja pelannut maalivahti ennen 47 ottelun Martin Holstia. Hän voitti kaudella taas Ruotsin mestaruuden. Tellqvistiä pidettiin sensaationa ruotsalaisessa liigassa, ja hänen kasvatus- ja NHL-esikuvansa Tommy Söderström joutui väistymään eläkkeelle. Toronto Maple Leafs varasi Tellqvistin vuoden kolmannella kierroksella numerolla 70.


title: Mikael Tellqvist

text: Kausi 2001–02 AHL:ssä oli Tellqvistille ensimmäinen Yhdysvalloissa. Hän pelasi 28 ottelua ja oli joukkueen toiseksi eniten otteluita pelannut maalivahti heti Mike Minardin jälkeen. Hänen torjuntaprosenttinsa oli 90,9.


title: Mikael Tellqvist

text: Kauden 2002–03 Tellqvist pelasi pääosin Toronton AHL-liigan St. John's Maple Leafs -farmissa, mutta pääsi myös kokeilemaan ensimmäistä kertaa NHL:ää. AHL:ssä Tellqvist oli joukkueensa selvä ykkösmaalivahti pelaten 47 ottelua, joista hän voitti 17.


title: Mikael Tellqvist

text: Tellqvist pääsi pelaamaan ensimmäistä NHL-otteluaan 18. tammikuuta 2003, kun hän tuli Ed Belfourin tilalle kolmannessa erässä Montreal Canadiensia vastaan. Leafs voitti ottelun jatkoajalla 3–2. Seuraavaksi hän pelasi ottelun 21. tammikuuta 2003 Philadelphia Flyersia vastaan. Ottelu päättyi Toronton 3–1–tappioon, mutta Tellqvist ei ottanut sitä vakavasti ja sanoi: "Se oli varmaan elämäni suurin päivä".


title: Mikael Tellqvist

text: Kauden 2003–04 Tellqvist pelasi pääosin AHL:ssä Toronton farmiseurassa St. John's Maple Leafs. Siellä hän ei päässyt ykkösmaalivahdin rooliin, vaan jäi 39 ottelua pelanneen Sebastien Centomon varjoon. Samalla kaudella otteluja NHL:ssä Toronton paidassa kertyi 11 torjuntaprosentilla 89,4. Ensimmäisen ottelunsa aloitusmaalivahtina kyseisellä NHL-kaudella hän pelasi Phoenix Coyotesia vastaan korvatessaan Ed Belfouria. Tellqvistin tappioton ottelusarja katkesi 23. helmikuuta 2003 Carolina Hurricanesin voitettua 2–1. Hän oli kuitenkin hyvä sijainen loukkaantuneelle Ed Belfourille. Seuraavat kaksi ottelua Tellqvist kuitenkin hävisi.


title: Mikael Tellqvist

text: Kauden 2005–06 lopulla Tellqvist pääsi pelaamaan Leafsin ykkösmaalivahdin Ed Belfourin tilalle tämän hävittyä rankkarikisan New York Islandersille. Hän pääsi siis pelaamaan kahdeksassa ottelussa. Tellqvist kuitenkin haparoi ja päästi kahdessa ottelussa 23. ja 25. maaliskuuta Montreal Canadiensia vastaan 11 maalia Toronton taistellessa tulisesti paikasta pudotuspeleissä kauden lopulla. Seuraavissa peleissä Toronton kolmoismaalivahti Jean-Sébastien Aubin korvasi hänet. Yhteendä Tellqvist pelasi kaudella 25 ottelua torjuntaprosentilla 89,5.


title: Mikael Tellqvist

text: 28. marraskuuta 2006 Tellqvist vaihtoi seurakseen Phoenix Coyotesin sopimuksessa, jossa hyökkääjä Tyson Nash ja vuoden 2007 varaustilaisuuden neljännen kierroksen varaus siirtyivät Torontoon.


title: Mikael Tellqvist

text: Kaudella 2006–2007 Tellqvist pelasi runkosarjassa 33 ottelua. Loput ottelut pelasi ykkösmaalivahti Curtis Joseph. Ensimmäisen ottelun kyseisellä kaudella Tellqvist pelasi vasta joulukuun neljäntenä päivänä Nashville Predatorsia vastaan, joka päättyi Phoenixin 3–2-voittoon. Tellqvist sai ensimmäisen tehopisteensä NHL:ssä 12. maaliskuuta 2007 syöttämällä Niko Kapasen 1–0-maalin Philadelphia Flyersia vastaan. Tellqvist valittiin ottelun parhaaksi pelaajaksi. Hän torjui seuralleen nollapelin, kun Phoenix voitti 4–0.


title: Mikael Tellqvist

text: Phoenix solmi Tellqvistin kanssa jatkosopimuksen 16. helmikuuta 2007 kahdeksi vuodeksi. Kaudella 2007–08 hän taisteli yhdessä Alex Auldin ja David Aebischerin kanssa ykkösmaalivahdin paikasta. Aebischer lähti lopulta muualle, joten Tellqvistin kilpailijaksi jäi Auld. Ennen Ilja Bryzgalovin tuloa tuloa Auld siirtyi Boston Bruinsiin. Tellqvististä tuli siis 55 ottelua kaudella pelanneen Bryzgalovin vahvistus. Tellqvist pelasi puolestaan 22 ottelussa torjuntaprosentilla 90,8.


title: Mikael Tellqvist

text: Kaudella 2008–09 ykkösmaalivahti Bryzgalov pelasi ensimmäiset viisi peliä, kunnes Tellqvist pääsi tositoimiin Washington Capitalsia ja Calgary Flamesia vastaan. Yhteensä hän pelasi 15 ottelua, mutta jäi pahasti 65 ottelua pelanneen Bryzgalovin varjoon. 4. maaliskuuta 2009 Phoenix myi Tellqvistin kesken kauden Buffalo Sabresille vaihdossa, jossa Coyotes saisi neljännen kierroksen varausvalintaa vastaan vuoden .


title: Mikael Tellqvist

text: Tellqvist pelasi ensimmäisen ottelunsa Sabresissa 17. maaliskuuta 2009 Ottawa Senatorsia vastaan, jolle Sabres hävisi 2–4. Seuraavan ottelun Tellqvist pelasi vasta 25. maaliskuuta Florida Panthersia vastaan. Hän teki ottelussa 30 torjuntaa ja sai historian ensimmäisen voittonsa Buffalossa. Ottelu päättyi 5–3. Hän pelasi vielä kauden päätösottelussa Boston Bruinsia vastaan, joka taisteli Presidents’ Trophyn voitosta San Jose Sharksin kanssa. Tellqvist kuitenkin torjui 33 laukausta ja päästi yhden maalin Buffalon voittaessa 6–1. Yhteensä hän pelasi kuudessa ottelussa torjuntapronsentilla 92,8 mutta jäi Patrick Lalimen ja Ryan Millerin varjoon.


title: Mikael Tellqvist

text: 1. toukokuuta 2009 Tellqvist teki KHL:n Ak Bars Kazanin kanssa sopimuksen kaudeksi 2009–10. Tellqvist tippui syksyn aikana Kazanin kakkosmaalivahdiksi, kun Stanislav Galimov nousi ykkösmaalivahdin paikalle. Tellqvist pelasi KHL:ssa 11 ottelua, kunnes hän siirtyi marraskuussa 2009 SM-liigaseura Lukkoon. Kazan hankki Lukosta maalivahti Petri Vehasen, ja antoi Lukolle korvaukseksi Tellqvistin. Syksyllä 2010 Tellqvist palasi KHL:ään, tällä kertaa Dinamo Riikaan. Riiassa hän jakoi torjuntavastuun Chris Holtin kanssa. Tellqvist pelasi yhteensä 20 runkosarjaottelua. Kauden jälkeen Elitserienin MODO hankki hänet riveihinsä korvaamaan KHL:ään siirtyneen Tuomas Tarkin.


title: Mikael Tellqvist

text: Modossa Tellqvist pelasi vain yhden kauden, ja hänen torjuntaprosenttinsa pelaamissaan otteluissa oli hyvä, 92,4. Seuraavaksi kaudeksi hän pelasi Dinamo Riikaan, jonka kanssa teki toukokuussa 2012 kaksivuotisen sopimuksen.


title: Mikael Tellqvist

text: Tellqvist edusti Ruotsia ensimmäisen kerran miesten arvoturnauksessa vuonna 2000 Venäjän kisoissa. Hän pelasi turnauksessa yhden ottelun isäntämaata Venäjää vastaan, jonka Ruotsi voitti 4–2.


title: Mikael Tellqvist

text: Tellqvist edusti maataan seuraavana vuonna Saksan MM-kilpailuissa. Hän pelasi turnauksessa yhden ottelun, jossa hän päästi yhden maalin torjuntaprosentilla 93,75. Tellqvist sai kisoista ensimmäisen arvokisamitalinsa, kun Ruotsi kaatoi pronssiottelussa Yhdysvallat. Lisäksi Tellqvist valittiin Ruotsin joukkueeseen vuoden 2002 Salt Lake Cityn talviolympialaisten jääkiekkoturnaukseen, jossa hän ei kuitenkaan pelannut yhtään ottelua.


title: Mikael Tellqvist

text: Tellqvist edusti seuraavan kerran Ruotsia Suomen MM-kisoissa 2003. Kisoissa hän sai enemmän vastuuta ja pelasi kahdeksan ottelua loistavalla torjuntaprosentilla 94,00. Puolivälierässä Suomea vastaan Tellqvist pääsi kentälle Tommy Salon tilalle, kun Ruotsi oli 5–1-tappiolla. Hänen tulonsa jälkeen neljän maalin tappioasema muuttui Ruotsin 6–5-voitoksi. Tellqvist valittiin Ruotsin ykkösmaalivahdiksi Salon tilalle, ja hän pelasi voitokkaan välierän Slovakiaa vastaan torjumalla muutamia läpiajoja. Hän ei omien sanojensa mukaan uskonut pelaavansa välierässä.


title: Mikael Tellqvist

text: Finaali Kanadaa vastaan venyi aina jatkoajalle saakka, kunnes Anson Carter yllätti Tellqvistin vanhanaikaisella. Videotarkistuksesta ei näkynyt selvästi, kävikö kiekko maalissa, koska Tellqvistin patja oli edessä. Lopulta videotuomari totesi maalin syntyneen, joten Kanada voitti kultaa.


title: Mikael Tellqvist

text: Tellqvist valittiin Ruotsin joukkueeseen vuoden 2004 maailmancupiin, joka oli hänen kannaltaan surkea. Ruotsi hävisi puolivälierän Tšekille murskaavasti 6–1, ja Tellqvistin torjuntaprosenttikin oli vaatimaton 87,5. Seuraavan kerran Tellqvist edusti maataan vuoden 2006 Torinon talviolympialaisissa. Turnauksessa hän pelasi yhden ottelun Slovakiaa vastaan, joka päättyi 0–3-tappioon. Tellqvist teki hyviä torjuntoja ja hänet valittiin ottelun parhaaksi ruotsalaispelaajaksi. Turnauksesta Tellqvist voitti ensimmäisen olympiamitalinsa, joka oli kultainen.


title: Mikael Tellqvist

text: Tellqvist valittiin Ruotsin kokoonpanoon vuoden 2008 Kanadan MM-kisoihin. Hän pelasi Ruotsin ensimmäisessä ottelussa Valko-Venäjää vastaan. Tellqvist torjui 19 laukausta, ja Ruotsi voitti 6–5. Seuraavan kerran Tellqvist pelasi Kanadaa vastaan välierässä., jonka hänen joukkueensa hävisi 6–5. Tosin hän pelasi vain viimeisen erän Henrik Lundqvistin lähdettyä pois maalilta. Tellqvist piti maalinsa puhtaana.


title: Mikael Tellqvist

text: Tellqvistillä on Sara-niminen tyttöystävä, ja hän harrastaa golfia ja PSP:tä. Lisäksi hän omistaa Tukholmassa ravintolan. Tällä hetkellä hän asuu Ruotsissa Solnassa.


title: Perustus (albumi)

text: Perustus on kristillistä reggaeta esittävän Kaemo-yhtyeen debyyttialbumi, joka julkaistiin 12. kesäkuuta 2009. Albumi on ollut Suomen myydyimpien listalla kolmesti: vuonna 2009 sijalla 31 (viikko 27) ja sijalla 30 (viikko 47) ja vuonna 2010 sijalla 42 (viikko 27).


title: Perustus (albumi)

text: Sävellys ja sovitukset: Kaemo, Kimmo Klemola, Aslak Kaljunen, Antti Saari, Jonas Olsson


title: Perustus (albumi)

text: Sanat: Timo Nygård, Aslak Kaljunen, Jonas Olsson, Antti Saari


title: Maikki

text: Maikki on suomalainen naisen etunimi, joka on yksi Maria-nimen muunnoksista. Maikin on katsottu tarkoittavan ainakin toivottua lasta, meren tähteä ja katkeruutta. Maikin nimipäivää vietetään 2. heinäkuuta. Vuoden 2009 loppuun mennessä nimi oli Suomessa annettu 455 henkilölle.


title: Fredrik Adolf Pelander

text: Fredrik Adolf Pelander (4. huhtikuuta 1766 Malmin kartano, Pernaja – viimeistään 1827) oli suomalainen vänrikki jota on pidetty yhtenä mahdollisena esikuvana J. L. Runebergin Vänrikki Stoolin tarinoissa kertojana esiintyvälle vänrikki Stoolille. Toisena vänrikki Stoolin esikuvana on mainittu Kurun Hainarissa asunut Suomen sodan veteraani, vänrikki Carl Gustaf Polviander jonka kanssa Runeberg kävi metsästysretkillä Ruovedellä asuessaan.


title: Fredrik Adolf Pelander

text: Pelanderin vanhemmat olivat Malmin kartanon inspehtori Simon Pelander ja Katarina Wiberg. Perheessä oli kolme poikaa joista Fredrik Adolf oli nuorin. Vuonna 1771 perhe muutti Espooseen jossa Simon Pelander toimi jonkin aikaa Espoon kartanon inspehtoorina.


title: Fredrik Adolf Pelander

text: Syksyllä 1789 maanmittarinoppilaaksi mainitusta Fredrik Adolf Pelanderista tuli majoittaja Savon jääkärirykmentin Mäntyharjun komppaniaan ja saman vuoden marraskuusta alkaen hän palveli jo kersantin vakanssilla. Vuodesta 1791 Pelander palveli kersantin arvoisena majoittajan vakanssilla rykmentin Ristiinan komppaniassa. Hänen mainitaan myös toimineen linnoituskonduktöörinä. Pelander sai eron armeijasta 22. kesäkuuta 1792 ja hän sai ilmeisesti tällöin vänrikin arvon.


title: Fredrik Adolf Pelander

text: Pelander meni naimisiin 29. syyskuuta 1793 Suoniemellä Johanna Albertina Mellinin (1772–1836) kanssa jonka isä vapaaherra Johan Gustaf Mellin omisti Suoniemellä Kuljun kartanon. Pelander asettui vaimonsa kanssa asumaan appensa Kangasalla omistamaan Liuksialan kartanoon. Pelanderin perheeseen syntyi vuosien 1794–1811 välillä kolme poikaa ja kaksi tytärtä. Näyttää siltä että Pelander muutti 1804 vaimonsa luota Messukylään jossa asui hänen maanmittarina toiminut veljensä Pehr Henrik Pelander (1763–1821) ja otti samalla mukaansa 10-vuotiaan tyttärensä. Messukylään saapui myös kolmas veljeksistä vänrikki Karl Pelander (1760–1825).


title: Fredrik Adolf Pelander

text: Karl Pelander muutti Messukylästä Liuksialaan 1813, ja noin vuonna 1820 hän muutti Urjalaan, jossa hän sitten vietti viimeiset elinvuotensa. Pehr Henrik Pelander näyttää muuttaneen 1813 Hauholle. Sen sijaan Fredrik Adolf Pelander katoaa vuoden 1811 jälkeen asiakirjoista, eikä hänen olinpaikastaan ole varmaa tietoa. Hänen erillään asunut vaimonsa Johanna Albertina merkittiin rippikirjoissa vasta vuonna 1827 leskeksi, joten voidaan olettaa, että Fredrik Adolf Pelander oli elossa vielä vuosina 1826–1827. Pelander näyttää viettäneen viimeiset elinvuotensa kiertelevää elämää ja asuneen lyhyitä aikoja useissa paikoissa sukulaisten ja tuttavien luona.


title: Fredrik Adolf Pelander

text: Runeberg toimi kotiopettajana Ruoveden Ritoniemen talossa asuneen Suomen sodan veteraanin, kapteeni Erik Gustaf af Enehjelmin perheessä vuosina 1825–1826. Perimätiedon mukaan Pelander olisi asunut samoihin aikoihin Ritoniemen mailla sijainneessa tuvassa ja hankkinut elantonsa muun muassa nuottaa kutomalla. Vänrikki Stool-runon säkeet


title: Fredrik Adolf Pelander

text: näyttävät sopineen hyvin Pelanderin senaikaiseen elämäntilanteeseen.


title: Fredrik Adolf Pelander

text: Suomen sotaan Pelander ei osallistunut mutta hän on saattanut kertoa Runebergille sotatarinoita vuosina 1788–1790 käydystä josta hänellä oli omakohtaisia kokemuksia. Monet Vänrikki Stoolin runot viittaavat Savoon, ja juuri siellä Pelander palveli armeijassa ollessaan. Runoissa Dunckerista, Malmista, von Törnestä, Hannu Munterista ja Ukko Lodesta kerrotut yksityiskohdat viittaavat usein juuri niihin aikoihin, jolloin Pelander oli samassa Savon rykmentissä heidän kanssaan. Näitä henkilöitä on kuvattu runoissa monesti rehevän humoristisesti, ja voi olla, että Pelanderin kertomat tarinat ovat olleet runoissa pohjana.


title: Fredrik Adolf Pelander

text: Sukututkija Anita Tuurala ei ponnisteluistaan huolimatta löytänyt Pelanderin kuolinaikaa tai paikkaa, ja siksi on arveltu, ettei kuolemasta ole jäänyt tietoa asiakirjoihin. Pelander kuoli todennäköisesti pian Runebergin Ruovedeltä lähdön jälkeen. Saattaa olla että Pelander kyllä merkittiin kuolleeksi jonkin paikkakunnan kirkonkirjoihin mutta nämä kirkonkirjat ovat sittemmin tuhoutuneet esimerkiksi tulipalossa.


title: Veronkorotus

text: Veronkorotus on verolakien noudattamatta jättämisestä verovelvolliselle määrättävä rangaistukseen verrattava seuraamus. Tällaisen veroviranomaisen määräämän hallintosanktion perusteet jaetaan kolmeen ryhmään: virheellisten tietojen antamiseen, ilmoittamisvelvollisuuden laiminlyöntiin ja määräajan ylittämiseen itse hoidettavaksi säädetyn veron maksamisessa. Jos veronkorotus on määrätty, asiasta ei saa tuomita rikosoikeudellista rangaistusta, koska se rikkoo Euroopan ihmisoikeussopimuksen "ei kahdesti samasta asiasta kieltoa".


title: Veronkorotus

text: Eri verolakien veronkorotussäännökset poikkeavat toisistaan. Korotuksen määrään vaikuttaa virheen törkeysaste ja verotettavan syyllisyysaste.


title: Caton kirjeet

text: Caton kirjeet olivat brittiläisten John Trenchardin ja Thomas Gordonin vuosina 1720–1723 salanimellä Cato julkaisemia esseitä, jotka tekivät filosofi John Locken liberaalia poliittista filosofiaa tunnetuksi.


title: Caton kirjeet

text: Cato nuorempi (95–46 eaa.) tunnettiin äärimmäisen lahjomattomana ja vaatimattoma stoalaisena valtiomiehenä, joka puolusti viimeiseen asti tasavaltalaisuutta ja surmasi itsensä vallankaappaaja Julius Caesarin kukistettua tasavaltalaiset taistelussa.


title: Caton kirjeet

text: "Caton" 144 kirjettä, jotka julkaistiin "London Journal"- ja "British Journal"-lehdissä, on pidetty britannialaisen tasavaltalaisuusperinteen käynnistäjinä. Kirjeissä tuomittiin tyrannia ja vaadittiin mielipiteenvapautta ja sananvapautta Locken hengessä.


title: Caton kirjeet

text: Kirjeiden ja perinteen vaikutus oli erittäin merkittävä Amerikan vallankumoukselle (1775–1783), ja arviolta joka toisessa yksityisessä kirjastossa Englannin amerikkalaisissa siirtokunnissa oli sidottu laitos kirjeistä ("Essays on Liberty, Civil and Religious").


title: Caton kirjeet

text: Vaikutusvaltainen markkinaliberaali ajatushautomo "Cato-instituutti" Washingtonissa on nimetty kirjeiden mukaan.


title: Olof Wibelius

text: Olof Wibelius (vuodesta 1808 aateloituna af Wibeli; 10. helmikuuta 1752 Södertälje – 1. heinäkuuta 1823 Karlstad) oli ruotsalainen virkamies, joka toimi Savon ja Karjalan läänin maaherrana vuosina 1803–1808. Suomen sodan aikana hän kieltäytyi noudattamasta laittomina pitämiään venäläisten ylipäällikön, kenraali von Buxhoevdenin määräyksiä. Wibelius tunnetaan parhaiten J. L. Runebergin "Vänrikki Stoolin tarinoiden" runosta "Maaherra", jossa hänet on kuvattu rohkeana siviilinä.


title: Olof Wibelius

text: Wibeliuksen vanhemmat olivat Södertäljen kirkkoherra Nils Wibelius ja Ulrika Lindqvist. Hän kävi Strängnäsin lukiota ja pääsi ylioppilaaksi Uppsalassa 1774. Wibelius suoritti tuomarintutkinnon 1776 ja hän sai varatuomarin arvon 1780.


title: Olof Wibelius

text: Wibelius toimi Uppsalan lääninkanslian kirjurina 1774–1777, Turun hovioikeuden ylimääräisenä kanslistina ja varanotaarina 1777–1783 sekä Turun ja Porin läänin lääninsihteerinä 1783–1794. Hän oli Karjalan laamannikunnan laamannina 1794–1803, toimi samalla Turun ja Porin läänin virkaatekevänä maaherrana 1801–1802 ja oli sen jälkeen Savon ja Karjalan läänin maaherrana Kuopiossa vuodesta 1803. Wibelius oli mukana perustamassa Suomen Talousseuraa ja toimi seuran ensimmäisenä sihteerinä 1797–1800. Wibelius oli myös koskenperkausjohtokunnan jäsenenä vuodesta 1799 alkaen. Wibeliusta pidettiin tarmokkaana ja aikaansaavana virkamiehenä mutta hänen huonoina puolinaan nähtiin itsevaltaisuus sekä pykälien ja muotoseikkojen ylenmääräinen korostaminen.


title: Olof Wibelius

text: Suomen sodan aikana Wibelius jäi virkapaikalleen kun venäläiset miehittivät Kuopion 15. maaliskuuta 1808 ja hän kehotti lääninsä asukkaita pidättymään aseellisesta vastarinnasta. Kun venäläisten joukkojen ylipäällikkö Friedrich Wilhelm von Buxhoevden antoi maaherroille käskyn takavarikoida niiden upseerien virkatalot jotka vielä taistelivat Ruotsin armeijan riveissä Wibelius lähetti 14. huhtikuuta 1808 von Buxhoevdenille kirjeen jossa hän piti määräystä lainvastaisena ja vetosi von Buxhoevdeniin sen perumiseksi. Tästä tapauksesta J. L. Runeberg sai aiheen "Maaherra"-runoonsa. Pian tämän jälkeen Johan August Sandelsin ruotsalaiset joukot kuitenkin valtasivat Kuopion takaisin toukokuun puolivälissä. Sandelsin joukoissa taisteli myös vapaaehtoisia talonpoikia ja tämän vuoksi Venäjän sotaministeri A. A. Araktšejev väitti Wibeliuksen nostattaneen kansaa kapinaan läänissään ja käski tuomaan hänet vangittuna Pietariin. Wibelius poistuikin tämän vuoksi Kuopiosta Sandelsin joukkojen mukana pohjoiseen ja hänen mukanaan lähti suuri osa lääninhallituksen virkamiehistä.


title: Olof Wibelius

text: Suomen sodan jälkeen Wibelius siirtyi Ruotsiin jossa hän sai kuninkaalta eläkkeen ja toimi vielä Värmlannin läänin maaherrana 1809–1813. Hänestä tuli Ruotsin tiedeakatemian jäsen 1812.


title: Olof Wibelius

text: Albert Edelfelt maalasi Wibeliuksen ja venäläisen kenraalin tapaamisesta kuuluisan taulun, jonka jäljennös on sittemmin ollut hyvin suosittu: erityisesti tuomarin tehtävässä toimivat juristit ovat mielellään ripustaneet sellaisen virkahuoneensa seinälle.


title: Personalismo

text: Personalismo on latinalaisamerikkalainen poliittisten johtajien ympärille rakennettu henkilökultti. Siihen liittyy usein poliittisten puolueiden, ideologioiden ja perustuslaillisten hallitusten etujen syrjäyttäminen lojaalisuudesta yhtä johtajaa kohtaan. "Personalismossa" on tavanomaista, että johtajan henkilökohtaista karismaa pidetään poliittisia saavutuksia tärkeämpänä.


title: Personalismo

text: Monet alueen poliittiset puolueet ovat koostuneet jonkin tietyn johtajan henkilökohtaisista kannattajista, mikä ilmenee puolueiden jäsenten puhekielisistä nimistä. Esimerkiksi Argentiinassa Partido Justicialistan kannattajia kutsutaan yleisesti vain "peronisteiksi" Juan Perónin mukaan ja Kuubassa Fidel Castron kannattajia "fidelisteiksi". Vaikka "personalismo" onkin varsin yleinen koko Latinalaisen Amerikan historiassa, se on ollut erityisesti osa Dominikaanisen tasavallan ja Ecuadorin poliittista järjestelmää.


title: Personalismo

text: "Personalismo" liittyy läheisesti latinalaisamerikkalaiseen "caudilismo"-ilmiöön, jossa valtioita hallitsee johtajat ("caudillot"), joiden valta nojaa väkivaltaan ja toisaalta henkilökohtaisen karismaan. "Caudillot" olivat erityisen yleisiä vasta itsenäistyneissä latinalaisamerikkalaisissa valtioissa 1800-luvun alkupuolella. "Caudilismi" säilyi kuitenkin yleisenä ilmiönä 1900-luvulle asti joko peronismin kaltaisina liikkeinä tai suoranaisina sotilasdiktatuureina.


title: Joulukertomus (Charles Dickens)

text: Charles Dickensin joulutarina (, usein lyh. "A Christmas Carol") on Charles Dickensin kirjoittama kirja, joka ensipainos julkaistiin 19. joulukuuta 1843. Teos on suomennettu useita kertoja eri nimillä ja lisäksi siitä on tehty radiokuunnelma nimellä "Charles Dickensin joulutarina".


title: Joulukertomus (Charles Dickens)

text: Dickens kirjoitti teoksen kuudessa viikossa taloudellisten vaikeuksien vuoksi. Siitä tuli kuitenkin kaupallinen menestys, jota on käännetty useille kielille. Sen sanotaan muokanneen erityisesti brittien käsitystä ”joulun hengestä”. Se on brittiläisen joulun peruskertomus.


title: Joulukertomus (Charles Dickens)

text: Tarina kertoo vanhasta, varakkaasta ja saidasta Ebenezer Scrooge -nimisestä miehestä, jonka luo tulee käymään neljä aavetta, jotka ohjaavat häntä parannukseen rahakeskeisestä elämäntyylistä.


title: Joulukertomus (Charles Dickens)

text: Joulu lähestyy, mutta Ebenezer Scrooge ajattelee silti vain rahaa. Scrooge ei pidä ihmisistä, ei kilteistä, iloisista eikä köyhistä. Eikä joulusta. Hänen alaisensa Bob Cratchit työskentelee sisukkaasti hänen alaisenaan, vaikka onkin ylityöllistetty ja alipalkattu. Scroogen työpaikalle saapuu kaksi herraa, jotka keräävät rahaa köyhille, mutta he saavat poistua paikalta ilman kolikon kolikkoa. Myös Scroogen sukulaispoika Fred saapuu paikalle ja pyytää Scroogea jouluaterialle, mutta hänet käännytetään ovelta töykeästi.


title: Joulukertomus (Charles Dickens)

text: Päivää ennen joulua Scroogen luo saapuu hänen entisen kollegansa Jacob Marleyn haamu. Hevoskolkutin muuttuu Marleyn pääksi. Marley, joka oli elinaikanaan yhtä töykeä ja itsekäs kuten Scrooge, tulee varoittamaan häntä. Jos Scrooge ei paranna tapojaan, hänen kohtalokseen tulee kuoltuaan Marleyn tapaan kantaa painavia kahleita ikuisesti. Marley kertoo entiselle ystävälleen, että häntä tulee tapaamaan kolme henkeä. Scroogen täytyy tehdä kaikki mitä henget tahtovat, sillä muuten hänen kahleistaan tulee painavammat kuin Marleyn.


title: Joulukertomus (Charles Dickens)

text: Scroogen nukkuessa hänen luokseen saapuu Menneiden joulujen henki, joka vie hänet takaisin nuoruuden aikoihin. Silloin Scroogella oli paljon ystäviä ja tyttöystävä Isabelle. Kun ensimmäisen muistelman ajankohdasta on kulunut kymmenen vuotta, Isabelle tiedustelee Scroogelta parin avioutumisaikeista. Hän särkee naisen sydämen, kun raha osoittautuu Scroogelle tärkeämmäksi kuin rakkaus. Menneiden joulujen henki palauttaa Scroogen takaisin kotiin jättäen hänet tunnontuskissaan suremaan omaa käytöstään.


title: Joulukertomus (Charles Dickens)

text: Pian ensimmäisen hengen vierailun jälkeen saapuu Nykyisen joulun henki, joka vie Scroogen Bob Cratchitin kodin ulkopuolelle. Ikkunan takaa katsoessaan Scroogelle valkeaa, kuinka köyhä perhe onkaan ja että perheen poika Timi on vakavasti sairas. Kun Scrooge haluaa tietää totuuden Timin tulevaisuudesta, henki ja Cratchitien talo katoaa.


title: Joulukertomus (Charles Dickens)

text: Hetken päästä Scrooge huomaa olevansa hautausmaalla ja Tulevien joulujen henki näyttää Cratchitien perheen surevan Timin haudan äärellä. Henki näyttää myös Scroogelle hänen oman hautansa ja tönäisee Scroogen hautaan. Kun Scrooge luulee kuolevansa, hän huomaa olevansa omassa huoneessaan. Hän päättää korjata tekemänsä vääryydet ja tuottaa kaikille iloa.


title: Joulukertomus (Charles Dickens)

text: Tarinan päähenkilö Ebenezer Scrooge oli sarjakuvataiteilija Carl Barksin innoituksena, kun hän kehitti Roope Ankan (engl. "Scrooge McDuck") hahmon vuonna 1947. Hahmo esitellään tarinassa "Joulu Karhuvuorella" ("Christmas on Bear Mountain"), jonka alkuasetelma ja päätös ovat variaatioita Dickensin tarinasta.


title: Saiturin joulu

text: Saiturin joulu voi tarkoittaa ainakin seuraavia:


title: Shanghai (elokuva)

text: Shanghai on draama-mysteeri-trillerielokuva, jonka ensi-ilta oli 2010. Sen ohjasi ruotsalainen elokuvaohjaaja Mikael Håfström. Elokuvassa on paljon aasialaisia näyttelijöitä ja pääosissa näyttelevät John Cusack, Ken Watanabe, Chow Yun-Fat ja Gong Li. Elokuvassa puhutaan sekä englantia että mandariinikiinaa.


title: Saannonmoite

text: Saannonmoite on Suomen oikeuskäytönnössä kanne, jonka tarkoituksena on saada tuomioistuimessa julistetuksi kiinteistön tai irtaimen esineen saanto mitättömäksi paremman oikeuden perusteella. Tavallisesti samassa kanteessa vaaditaan omaisuuden palauttamista sen oikean omistajan hallintaan. Saannonmoitteessa toimii kantajana omaisuuden oikea omistaja, joka on menettänyt omaisuutensa hallinnan oikeudettomasti. Vastaajana toimii omaisuuden senhetkinen haltija. Saannonmoitteessa on kiistan kohteena omistusoikeus, kun taas omistajankanteessa kohteena on käyttövapaus. Kannetta ratkaistaessa noudatetaan usein vindikaatioperiaatetta.


title: Saannonmoite

text: Vuoden 1734 lain maakaaren 11 luku sisälsi säännöksiä saannon moittimisesta, vaikka ei määritellytkään nautintasuojalle määräaikoja. Vuonna 1930 säädetty laki lainhuudatuksesta ja kiinteistönsaannon moittimisajasta (86/1930, kumottu 1997) sääti moittimisajaksi vuoden lainhuudatuksesta, jos perusteena oli muotovirhe (20 §). Oikea omistaja menetti kannevaltansa kymmenessä vuodessa, ellei sinä aikana nostanut kannetta kiinteistön takaisin vaatimiseksi (21 §). Nykyisen maakaaren (540/1995) mukaan saannonmoite on pantava vireille kahden vuoden kuluessa kiinteistön palauttamisesta oikealle omistajalle moitekanteen vuoksi (3 luku 5 §).


title: Kolarinsaaren kirkko

text: Kolarinsaaren kirkko eli Kolarin vanha kirkko on Kolarin seurakunnan kirkko Oulun hiippakunnassa. Kirkko sijaitsee Kolarinsaaren eteläkärjessä lähellä Kolarin keskustaa. Lähes kuutionmallinen puukirkko rakennettiin 1818–1819 A. W. Arppen piirustusten mukaan. Kirkon vierellä on samantyylinen kellotapuli. Kirkkoa on restauroitu 1976, sen ulkoasu on säilytetty alkuperäisena. Kirkkoa käytetään kesäaikana erityistilaisuuksissa ja jouluaattona.


title: Kolarinsaaren kirkko

text: Kirkon alttaritaulun "Vapahtaja ristillä" on maalannut taidemaalari Johan Gustav Hedman vuonna 1832.


title: Kolarinsaaren kirkko

text: Kirkon vieressä on sankarihaudat ja muistoristi. Muistoristi ja hautojen kivilaatat ovat graniittia.


title: Kolarinsaaren kirkko

text: Museovirasto on määritellyt Kolarin vanhan kirkon ja kellotapulin yhdeksi Suomen valtakunnallisesti merkittävistä rakennetuista kulttuuriympäristöistä.


title: Carl Johan von Konow

text: Carl Johan von Konow (2. tammikuuta 1773 Akaa – 23. heinäkuuta 1855 Helsinki) oli suomalainen von Konow -sukuun kuulunut Suomen sodassa taistellut sotilas, joka muistetaan parhaiten J. L. Runebergin Vänrikki Stoolin tarinoiden runosta "Von Konow ja hänen korpraalinsa".


title: Carl Johan von Konow

text: Von Konowin vanhemmat olivat majuri Gregori von Konow ja Ulrika Eleonora Blåfield. Hän kävi Haapaniemen sotakoulun ja osallistui an 1788–1790 vänrikkinä, yleten luutnantiksi. 1907 hänestä tuli kuningatar Fredrika Dorotean kamaripaasi, 1804 hänet ylennettiin kapteeniksi Porin läänin jalkaväkirykmenttiin. Vuonna 1807 hän osallistui Pommerissa Napoleonin joukkoja vastaan tehtyyn sotaretkeen. Suomen sodan aikana hän toimi Porin jalkaväkirykmentin palveluksessa majurina ja komppanianpäällikkönä, kunnostautuen erityisesti Lapuan taistelussa ja Kauhajoella.


title: Carl Johan von Konow

text: Sodan jälkeen von Konow erosi Ruotsin armeijan palveluksesta majurina 1810. Hän palasi kuitenkin sotilasuralle Suomessa ja toimi vuodesta 1812 alkaen 2. suomalaisen jääkärirykmentin Kuopion pataljoonan komentajana. Von Konow ylennettiin everstiluutnantiksi 1819 ja 1822 hänestä tuli Hämeenlinnan pataljoonan komentaja. Hän erosi armeijan palveluksesta 1825 everstin arvoisena. Tämän jälkeen hän toimi maanviljelijänä. Hänet tunnettiin karskina herrana, joka mielellään muisteli sotakokemuksiaan.


title: Carl Johan von Konow

text: Von Konowin puoliso vuodesta 1810 oli Agatha Kristina Becker (k. 1859).


title: Nautintasuoja

text: Nautintasuoja on kiinteistön haltijan saantoa rasittavan virheen vaikutukset poistava suoja, joka syntyy kiinteistön nautinnan jatkuttua keskeytyksettä tietyn määräajan. Se tarkoittaa myös sitä, ettei saannossa olevaan virheeseen voi vedota. Nautintasuojaa ei kuitenkaan saa, jos virhe on niin karkea, ettei sitä voi luokitella saannoksi.


title: Nautintasuoja

text: Nykyinen maakaari säätää nautintasuojasta 13 luvun 10 pykälässä. "Se, joka on saanut lainhuudon kiinteistöön ja sen jälkeen on kymmenen vuoden ajan omistajana hallinnut kiinteistöä, saa pitää kiinteistön, jos hän saantonsa tapahtuessa ei tiennyt eikä hänen pitänyt tietää kiinteistön joutuneen pois oikealta omistajalta. Jollei kannetta paremmasta oikeudesta kiinteistöön panna tänä aikana vireille, oikea omistaja menettää oikeutensa vaatia kiinteistö palautetuksi."


title: Nautintasuoja

text: Vuoden 1734 laki ei sisältänyt säännöksiä nautintasuojasta, vaikka sitä edeltävät maakuntalait ja maanlait siitä säätivät. Epäselvyydet mahdollisuudessa vedota saantovirheisiin pyrittiin poistamaan kuninkaallisella lainselityksellä 14. toukokuuta 1805, joka kumottiin Suomessa lainhuudatuslailla 86/1930. Selitys määritteli vuoden ja 20 vuotta jatkuneen nautinnan vaikutukset. Vuoden 1930 lainhuudatuslaki (20 §) antoi mahdollisuuden vedota muotovirheeseen vuoden ajan lainhuudosta lähtien. Aika muiden kuin muotovirheiden korjaamiseen oli 10 vuotta lainhuudosta, jos lainhuudon saaja tai tämän seuraaja oli toiminut vilpittömässä mielessä.


Tanskan kuninkaallinen musiikkikonservatorio () on vuonna 1867 perustettu maan vanhin konservatorio Frederiksbergissä. Sen nimi oli vuoteen 1902 saakka Kööpenhaminan musiikkikonservatorio ()


title: Tanskan kuninkaallinen musiikkikonservatorio

text:
Säveltäjä Niels Wilhelm Gade perusti konservatorion 1867. Sen esikuvana oli saksalainen musiikkikoulutus ja Gaden ajatuksena oli tarjota yleisluonteista musiikin peruskoulutusta. Tanskan valtion haltuun konservatorio tuli vuonna 1948, jota ennen se toimi yksityisluonteisesti.
Konservatorio toimi pitkään Kööpenhaminassa H.C. Andersens Boulevardilla. Elokuussa 2008 se sai käyttöönsä entiset Tanskan radiontoimitilat, "Radiohuset"in, Rosenørns Allélla Frederiksbergissä. Samassa yhteydessä silloinen Radiohusetin konserttisali muutti nimensä Konservatorion konserttisaliksi.


title: US Pro Vercelli Calcio

text: Unione Sportiva Pro Vercelli Calcio on jalkapalloseura Vercellin kaupungista Piemonten alueelta Italiasta. Se oli 1900-luvun alkuvuosikymmenien menestyksekkäimpiä italialaisseuroja voittaen seitsemän Italian mestaruutta vuosina 1908–1922. Kaudella 2015–2016 seura pelaa Italian toiseksi korkeimmalla sarjatasolla, Serie B:ssä.


title: US Pro Vercelli Calcio

text: "Società Ginnastica Pro Vercelli" perustettiin vuonna 1892. Seuran lajivalikoimaan kuuluivat aluksi miekkailu, voimistelu ja yleisurheilu. Jalkapallotoiminta käynnistyi 1903 ja seura nousi korkeimmalle sarjatasolle 1907. Heti seuraavana vuonna Pro Vercelli voitti ensimmäisen Italian mestaruutensa. Ulkomaalaispelaajia käyttäneet seurat suljettiin sarjasta, ja Pro Vercelli voitti mestaruuden pisteen erolla US Milaneseen. Vuonna 1909 seura voitti kaksiosaisessa välierässä Genoan ja loppuottelussa Milanesen. Vuonna 1910 Pro Vercelli peluutti loppuottelussa Interiä vastaan juniorijoukkuettaan häviten lähteestä riippuen joko 3–9, 3–10 tai 3–11.


title: US Pro Vercelli Calcio

text: Pro Vercelli voitti kolmannen mestaruutensa 1911 kukistettuaan kaksiosaisessa loppuottelussa Vicenzan yhteismaalein 5–1. Vuonna 1912 seura murskasi finaaleissa Venezian 6–0 ja 7–0 sekä 1913 yksiosaisessa loppuottelussa Lazion 6–0. Sodan jälkeen Pro Vercelli voitti mestaruuden jälleen 1921 kukistettuaan loppuottelussa Pisan 2–1. Seuraavana vuonna se voitti CCI-liiton mestaruuden kukistettuaan loppuotteluissa Fortitudon 3–0 ja 5–2.


title: US Pro Vercelli Calcio

text: Nykymuotoisen Serie A:n ensimmäisellä kaudella, 1929–1930, Pro Vercelli sijoittui yhdeksänneksi ja kaudella 1933–1934 seitsemänneksi. Seura kuitenkin putosi 1935 Serie B:hen ja 1941 edelleen Serie C:hen. Se palasi Serie B:hen 1945, mutta putosi jälleen 1948 ja palasi toiseksi korkeimmalle sarjatasolle vasta kaudeksi 2012–2013.


title: They Might Be Giants

text: They Might Be Giants on vuonna 1982 perustettu yhdysvaltalainen vaihtoehtorockyhtye. Alkujaan yhtye oli John Flansburghin ja John Linnellin muodostama duo. Nykyään yhtyeessä toimivat heidän lisäkseen Marty Beller, Dan Miller ja Danny Weinkauf. Yhtyeen ensimmäinen albumi julkaistiin vuonna 1986. Yhtye on julkaissut tähän mennessä toistakymmentä studioalbumia sekä useita singlejä, kokoelmalevyjä, livelevyjä, EP-levyjä ja musiikkivideoita.


title: They Might Be Giants

text: Yhtye otti nimensä elokuvasta "Ollaanpa jättiläisiä" ("They Might Be Giants", 1971). "Veljemme on nero" -televisiosarja käytti teemanaan They Might Be Giantsin kappaletta ”Boss of Me”. Kappale toi yhtyeelle Grammy-palkinnon vuonna 2002.


title: Caudillo

text: Caudillo tai caudilho () on eteläamerikkalainen poliittinen johtajatyyppi, joka syntyi maanosan maiden itsenäisyyssotien myötä 1800-luvulla. "Caudillot" eivät perinteisesti olleet sitoutuneet mihinkään tiettyyn poliittiseen ideologiaan tai liikkeeseen ja vaikka he usein uransa alussa vastustivat maan vallitsevaa oligarkiaa, he lähes poikkeuksetta nousivat itse oligarkeiksi ja harvoin horjuttivat vallitsevaa sosioekonomista järjestystä.


title: Caudillo

text: Ensimmäiset "caudillot" olivat omia yksityisiä armeijoitaan johtaneita kenraaleita ja suurmaanomistajia ("hacendado"), jotka käyttivät sotilaallista voimaansa noustakseen valta-asemiin vastaitsenäistyneissä valtioissa.


title: Caudillo

text: Lähes kaikissa Etelä-Amerikan valtiossa on jossain vaiheessa ollut "caudilloja", joista tunnetuimpia ovat argentiinalaiset Juan Manuel de Rosas ja Juan Facundo Quiroga, ecuadorilainen Gabriel García Moreno ja meksikolaiset Antonio López de Santa Anna ja Porfirio Díaz sekä dominikaanilainen Rafael Leónidas Trujillo.


title: Caudillo

text: Espanjassa Francisco Franco käytti itsestään termiä "el Caudillo" ilman sen latinalaisamerikkalaisia negatiivisia konnotaatioita.


title: Faxe Kondi

text: Faxe Kondi on tanskalainen virvoitusjuoma, jota tuottaa Faxe Bryggeri. Sitä myydään urheilujuomana, sillä se sisältää glukoosia, sokeria ja kofeiinia. Faxe Kondia on tuotettu jo vuodesta 1971. Alun perin juoma myytiin olutpulloissa, koska Faxe Bryggeri oli olutyritys.


title: Evidence of Inequity

text: Evidence of Inequity on kanadalaisen death metal -yhtye Beneath the Massacren vuonna 2005 julkaistu EP-levy. Se on yhtyeen ensimmäinen julkaisu ja se jäi ainoaksi julkaisuksi Galy Recordsin kautta.


title: Tetralogia

text: Tetralogia on neljän toisiinsa liittyvän taiteellisen teoksen sarja. Tetralogioita esiintyy mm. elokuva- tai kirjateoksissa, tietokone- ja konsolipeleissä ja näytelmissä, mutta tetralogioita voivat olla myös musiikkikappaleet ja taulut. Jälkimmäisessä tapauksessa neljä (suhteellisen) itsenäistä taulua muodostavat yhdessä vierekkäin aseteltuna yhden, suuremman kokonaisuuden.


title: Tetralogia

text: Taidehistorian kuuluisin tetralogia lienee Richard Wagnerin neljän oopperan kokonaisuus Nibelungin sormus, jota Wagner sävelsi 26 vuotta.


title: Tetralogia

text: Tetralogiasta käytetään joskus nimitystä kvadrilogia (latinan sanan ”quattuor” =neljä, mukaan), mutta tämä on epävirallinen nimitys. Kvadrilogia-nimitystä on käytetty erityisesti elokuvasarjojen, kuten "The Alien Quadrilogy" ja "Die Hard Quadrilogy", kohdalla.


title: Etelänkääpiöliitäjä

text: Etelänkääpiöliitäjä ("Puffinus assimilis") on pieni ulappalintujen lahkoon kuuluva avomerilintu.


title: Etelänkääpiöliitäjä

text: Linnun pituus on 25–30 senttimetriä ja siivenkärkien väli 56–63 cm. Se muistuttaa jonkin verran pikkuliitäjää ("Puffinus puffinus"), mutta on kuin sen pienempi versio: hyvin tumma päältä ja valkea alta. Muita eroja ovat: siivet lyhyemmät, pyöreäkärkisemmät, kuperat ja leveämmät; tumma reunus siiven alapinnalla näyttää kapeammalta; nokka suhteessa hennompi ja pää pyöreämpi, jota usein pitää koholla ja nostelee joskus lennossa; siiven yläpinta kaksivärisempi, kyynärsiipi on epäselvärajaisesti vaaleampi ja usein isoissa peitinhöyhenissä valkeahko juova; ylemmäs ulottuva posken valkea alue ympäröi tumman silmän ja korostaa tummia kaulansivuja.


title: Etelänkääpiöliitäjä

text: Pimeinä öinä, koloniasta kuuluu kirkkaita, nauravia, rytmisiä sarjoja, ”ka ki-kykykyr-kaa” joissa toinen tavu on voimakkain.


title: Etelänkääpiöliitäjä

text: Linnulla on hyvin laaja lisääntymisalue, arviolta 50 000–100 000 km². Sen maailman laajuiseksi määräksi on arvioitu yli 900 000 yksilöä.


title: Etelänkääpiöliitäjä

text: Sitä tavataan Australiassa, Ranskan Polynesiassa, Ranskan eteläisillä ja antarktisilla alueilla, Uudessa-Seelannissa, Norfolkinsaarilla, Papua-Uusi-Guineassa, Portugalissa, Saint Helenassa ja Espanjassa.


title: Etelänkääpiöliitäjä

text: Alalaji "P. baroli" esiintyy Atlantilla Azoreilla, Madeiralla ja Kanariansaarilla, jossa se pesii keväisin pienehköissä kolonioissa, useimmin maakoloon. Tavataan harvoin pesimäalueiden pohjoispuolella.


title: Etelänkääpiöliitäjä

text: Etelänkääpiöliitäjän lento on epävakaampaa kuin pikkuliitäjän ja myös siivenlyönnit sekä siivenlyöntisarjat pidemmät. Pystyy olemaan paikoillaan tuulessa siivet kohotettuina ja jalat roikkuen jolloin nappaa ruokaa veden pinnalta.


title: HMS Exmouth (H02)

text: HMS Exmouth (viirinumero H02) oli Britannian Kuninkaallisen laivaston E-luokan laivueenjohtaja, joka palveli maailmansotien välillä ja toisessa maailmansodassa.


title: HMS Exmouth (H02)

text: "HMS Exmouth" liitettiin palvelukseen otettaessa Kotilaivaston 5. Hävittäjälaivueeseen lippulaivaksi, jossa alus palveli yhdessä sisaralustensa kanssa aina vuoteen 1939, jolloin koko laivue siirrettiin juuri sodan alla reserviin ja vasta palvelukseen astuneet K-luokan hävittäjät muodostivat 5. Hävittäjälaivueen.


title: HMS Exmouth (H02)

text: Laivue siirrettiin elokuussa 1935 Välimeren laivastoon Italian ja Abessinian välisen kriisin vuoksi. "HMS Exmouth" oli telakalla Aleksandriassa 4. lokakuuta alkaen vuoden loppuun. Laivue palasi maaliskuussa 1936 Kotilaivastoon, jonka alaisuudessa se palveli elokuusta alkaen Espanjan rannikolla.


title: HMS Exmouth (H02)

text: "HMS Exmouth" palasi heinäkuussa 1939 aktiivipalvelukseen ja se sijoitettiin Kotilaivaston 12. Hävittäjälaivueen lippulaivaksi. Laivue siirrettiin saattuetehtäviin Läntiselle alueelle suorittamaan merialueen valvontaa ja toimimaan saattajina luoteisella alueella ja Pohjanmerellä.


title: HMS Exmouth (H02)

text: "HMS Exmouth" oli 21. tammikuuta 1940 saattamassa rahtialus "Cyprian Princeä", kun saksalainen sukellusvene "U-22" (Karl Heinrich Jenisch) havaitsi alukset. Sukellusvene laukaisi torpedonsa ja osui hävittäjään upottaen sen. "HMS Exmouthin" upotessa menetti henkensä kaikki 189 miehistönjäsentä. Aluksen miehistöstä on haudattu 18 henkeä Wickin hautausmaahan.


title: D-luokka (hävittäjä)

text: D-luokka oli Britannian kuninkaallisen laivaston hävittäjäluokka, joka muistuttaa hieman suurennettuja B-luokan hävittäjiä ja joihin oli sijoitettu suuremmat polttoainesäiliöt kuin vuoden 1929 laivastosuunnitelman C-luokassa, jotka siirrettiin 1937 Kanadan laivastolle.


title: D-luokka (hävittäjä)

text: Kaiken kaikkiaan D-luokka oli C-luokan kopio lukuun ottamatta pieniä muutoksia.


title: D-luokka (hävittäjä)

text: Alusten pääaseistuksena olivat 4,7 tuuman 45 pituuskaliiperin QF Mk IX -tykit, joiden asennus mahdollisti 30 korkeuskulman. Aluksilla oli kahdeksan 21 tuuman torpedoputkea Mk IX torpedoiden laukaisemiseksi.


title: D-luokka (hävittäjä)

text: Kaikki vuoden 1931 laivasto-ohjelman aluksien oli suunniteltu olevan nopeita miinanlaskijoita, joiden varusteisiin kuuluisi 60 Mk XIV -miinaa, mutta uuden miinajärjestelmän keskeneräisyyden vuoksi pidettiin mielettömänä varustaa yhdeksän upouutta alusta testaamattomalla järjestelmällä.


title: Tiineys

text: Tiineys tarkoittaa nisäkkään raskautta eli aikaa, jolloin hedelmöittynyt munasolu kehittyy naaraan elimistössä alkioksi ja sikiöksi. Tiineys päättyy normaalisti synnytykseen. Se voi päättyä myös ennenaikaisesti blastokystin kiinnittymishäiriöön, spontaaniin keskenmenoon, tai indusoituun keskenmenoon eli aborttiin. Tiineyden kesto vaihtelee eläinlajien välillä parista-kolmesta viikosta jopa yli vuoteen. Pisin tiineysaika on afrikannorsulla: noin 95 viikkoa eli liki 22 kuukautta.


title: Tiineys

text: Tamman tiineys kestää noin 11 kalenterikuukautta. Muutama päivä ennen synnytystä jo aiemmin varsoneiden tammojen utareisiin ilmestyy ns. vahatapit. Siitä tietää, että varsominen on lähellä.


title: Operaatio Compass

text: Operaatio Compass oli liittoutuneiden ensimmäinen suuroperaatio Pohjois-Afrikan taisteluiden kuluessa toisessa maailmansodassa. Operaation tuloksena Britannian armeija yhdessä Kansainliiton joukkojen kanssa työnsi Italian asevoimat Egyptin rajalta kauas Libyaan ja valtasi lähes koko Kyrenaikan niemimaan.


title: Operaatio Compass

text: Italia julisti 10. kesäkuuta 1940 sodan Ranskalle ja Yhdistyneelle kuningaskunnalle, jolloin Pohjois-Afrikassa vastakkain olleet italialaiset ja brittiläiset joukot aloittivat rajakahakat. Merkittävimpiä tuloksia kahakoinnista olivat:


title: Operaatio Compass

text: Benito Mussolinin käskystä Rodolfo Graziani aloitti 13. syyskuuta hyökkäyksen Egyptiin (operaatio E). Hyökkäävinä joukkoina oli Italian 10. armeija. Hyökkäävien joukkojen edetessä liittoutuneet vetäytyivät viivyttäen kohti Egyptiä. Samanaikaisesti rakennettiin puolustusasemaa Mersa Matruhin itäpuolelle. Italialaisten hyökkäys pysähtyi 16. syyskuuta linjalle Maktila-Tummar-Nibeiwa-Bir Rabia-Sofafi.


title: Operaatio Compass

text: Egyptissä olevan armeijan vahvistukseksi lähetettiin Britteinsaarilta kolme panssaripataljoonaa (154 panssariajoneuvoa), 48 panssarintorjuntatykkiä ja saman verran 88 millimetrin kenttätykkejä sekä muita varusteita. Varusteet siirrettiin Hyväntoivonniemenreittiä operaatio Hatsissa. Saattue saapui 19. syyskuuta Punaiselle merelle.


title: Operaatio Compass

text: Italialaisten pysähdyttyä Archibald Wavell määräsi Egyptissä olevien joukkojen komentajan kenraaliluutnantti Sir Henry Maitland Wilsonin suunnittelemaan rajoitetun operaation italialaisten työntämiseksi takaisin lähtöasemiin. Wavell havaitsi italialaisten vankkojen tukikohtien suuret etäisyydet toisistaan, jolloin ne eivät kyenneet tukemaan toisiaan. Operaatio Compassin kestoksi oli alun perin suunniteltu viisi vuorokautta huollon takaamiseksi, mutta operaation menestyttyä sitä jatkettiin.


title: Operaatio Compass

text: Suunnitelman mukaan Brittiläinen 7. panssaridivisioonan ja Intian 4. divisioonan tuli hyökätä Sofafin ja Nibeiwan välistä tukikohtien taakse. Prikaati intialaisesta divisioonasta vahvennettuna 7. Panssarirykmentillä hyökkäisi sitten Nibeiwaan selustasta (lännestä) ja panssaridivisioonan pääosa suojaisi pohjoiseen. Valtauksen jälkeen toinen prikaati intialaisesta divisioonasta edelleen vahvennettuna 7. Panssarirykmentillä hyökkäisi Tummarin tukikohtaan.


title: Operaatio Compass

text: Hyökkäyksen tueksi siirrettiin Egyptiin 33. ja 274. laivueen Hawker Hurricanet, 112. laivueen Gloster Gladiatorit, Adenista ja Sudanista 45., 55. ja 113. laivueiden sekä osa 11. ja 39. laivueiden Blenheimeistä, 37., 38. ja 70. laivueiden Wellingtonit sekä 216. laivueen Bombayt. Lentokoneita oli operaation käytössä kaikkiaan 48 hävittäjää ja 116 pommikonetta.


title: Operaatio Compass

text: Hyökkäys valmistelut oli suoritettu salassa ja ainoastaan muutama upseeri tiesi, että joukkojen harjoitukset 25.–26. marraskuuta kuvasivat todellisuudessa Nibeiwan ja Tummarin italialaisleirejä. Harjoitus oli siten todellisuudessa valmistautumista tulevaan hyökkäykseen lisäksi harjoituksen aikana joukoille kerrotaan tulevasta lisäharjoituksesta. Monet yksiköt saivat tiedon harjoituksen todellisesta luonteesta vasta 7. joulukuuta, kun ne olivat lähtöasemissa.


title: Operaatio Compass

text: Operaation alku tunnetaan Britanniassa taisteluna leireistä ja Italiassa Marmarican taisteluna. Italialaisten nimi tulee rannikkotasangon nimestä ja brittien käyttämä nimi italialaisten Sidi Barranin ympäristön linnoitetuista leireistä, joita olivat Sofafi, Nibeiwa, Tummars ja Maktila.


title: Operaatio Compass

text: Kenraalimajuri Richard O’Connorin läntisen aavikon joukot ), johon kuuluivat 7. panssaridivisioona ja Intian 4. jalkaväkidivisioona täydennettynä 16. jalkaväkiprikaatilla, eteni 7.–8. joulukuuta välisenä yönä kaikkiaan reilut sata kilometriä. Kuninkaalliset ilmavoimat hyökkäsivät Italian ilmavoimien hallussa olleille lentokentille tuhoten tai vaurioittaen 29 lentokonetta. Selby Force, joka koostui 1 800 prikaatinkenraali A. R. Selbyn alaisuudessa toimivasta sotilaasta, eteni Matruhista kuvaten panssariprikaatia ja ollen 9. joulukuuta Maktilan koillispuolella. Samanaikaisesti monitori "HMS Terror" ja tykkivene "HMS Aphis" tulittivat Maktilan leiriä ja tykkivene "HMS Ladybird" Sidi Barrania.


title: Operaatio Compass

text: Italian ilmavoimien tiedustelukone havaitsi iltapäivällä 8. joulukuuta kohti Maktilaa ja Nibeiwaa etenevät joukot. Lentäjä ilmoitti havainnoistaan Benghazissa olleelle esikunnalle, mutta italialaisjoukkojen komentaja kenraali Maletti ei uskonut saamaansa tietoa.


title: Operaatio Compass

text: Aamulla 9. joulukuuta Italian 10. armeijan joukot oli sijoitettu siten, että:


title: Operaatio Compass

text: Italialaisjoukkojen komentaja eli 10. armeijan komentaja kenraali Mario Berti oli hyökkäyksen alkaessa sairauslomalla, joten joukkoja komensi kenraali Italo Gariboldi. Gariboldi esikuntineen sekä 1. mustapaitadivisioona ”23. maaliskuuta” olivat Bardiassa.


title: Operaatio Compass

text: Malettin ryhmän miehittämä Nibeiwan linnoitettu leiri joutui 9. joulukuuta aamulla kello viisi alkaen kenttätykistön maaliksi. Hajanaista tulitusta kesti lähes kaksi tuntia ja kello seitsemän aloitti divisioonan tykistö tulen kohdistamisen ja viisitoista minuuttia myöhemmin se aloitti varsinaisen tykistökeskityksen. Tykistön tulen turvin eteni 11. intialainen prikaati panssarirykmentin 7. pataljoonan tukemana pohjoisesta kohti leiriä. Leiri oli vallattu puoleen yhdeksään mennessä kiivaan taistelun jälkeen. Kenraali Maletti oli saanut surmansa ja leiristä oli saatu noin 2 000 sotavankia. Hyökkääjien tappioina oli kahdeksan upseeria ja 48 miestä. 4. intialaisen divisioonan komentaja kenraalimajuri Noel Beresford-Peirse määräsi 5. intialaisen prikaatin etenemään tykistön kanssa kohti Tummarin leirejä.


title: Operaatio Compass

text: Panssarivaunujen tankkaamisen ja tunnin kestäneen tulivalmistelun jälkeen aloitettiin hyökkäys Tummarin läntiseen leiriin kello 13.50. Joukot hyökkäsivät tankkien jäljessä koillisesta kohti leiriä. Vastus oli kuitenkin Nibeiwaa lujempi, mutta leiri oli vallattu kello 1600 mennessä lukuun ottamatta sen luoteisnurkkaa. Panssarivaunut siirrettiin pehmittämään Tummarin itäistä leiriä, joka saatiin pääosin vallattua pimeään mennessä.


title: Operaatio Compass

text: Saman aikaisesti oli sivustaa suojannut 7. panssaridivisioonan 4. prikaati edennyt Azziziyaan, jossa ollut 400 miehinen italialaisvaruskunta antautui. Husaarirykmentin 7. pataljoona työntyi eteenpäin katkaistakseen Sidi Barranista Buq Buqiin johtavan tien ja saman rykmentin 11. pataljoona tiedustelu vielä edemmäs länteen. Panssaridivisioonan 7. prikaati pidettiin edelleen reservissä.


title: Operaatio Compass

text: Tietämättömänä Tummarin tilanteesta Selby ei lähettänyt joukkojaan sulkemaan Maktilasta länteen johtanutta tietä. Yön kuluessa 1. libyalainen divisioona pakeni siten ansasta.


title: Operaatio Compass

text: 16. prikaati otti 10. joulukuuta rintamavastuun 4. intialaiselta divisioonalta, joka siirtyi reserviksi. Osa 11. intialaisesta prikaatista siirrettiin kuorma-auto kuljetuksin lähemmäs Sidi Barrania. Edetessään joukot kärsivät jonkin verran tappioita, mutta tykistön ja panssarijoukkojen tuki mahdollisti etenemisen aina eteläiselle ja lounaiselle Sidi Barranista lähtevälle tielle kello 13 mennessä. Kello 16 divisioonan tykistön ja panssareiden tukiessa aloitettiin hyökkäys kaupunkiin. Yön laskeutuessa kaupunki saatiin haltuun ja kahden libyalaisen ja 4. mustapaita divisioonan jäännökset jäivät ansaan 16. prikaatin ja Selbyn osaston väliin. Seuraavana päivänä Selbyn joukot muutamien tankkien tukemana hyökkäsivät ja siten varmistivat 1. libyalaisen divisioonan antautumisen. Iltaan mennessä 4. mustapaita divisioona lopetti vastarinnan.


title: Operaatio Compass

text: Buq Buq oli vesivarantoineen suunnitellun hyökkäyksen päämäärä. 7. panssariprikaati sai määräyksen 11. joulukuuta vapauttaa 4. panssariprikaatin Buq buqissa, joka sen tuli puhdistaa vihollisista. Alueelta saatiin runsaasti sotasaalista sekä vankeja.


title: Operaatio Compass

text: 7. tukiryhmän lähettämä partio totesi 11. joulukuuta Rabian tyhjäksi. Italian Cirene divisioona oli vetäytynyt Rabiasta ja Sofafista edellisen yön aikana. Käsky 4. panssariprikaatille katkaista italialaisten pakotie länteen oli saapunut liian myöhään ja vetäytyneet italialaisjoukot liittyivät Halfyassa oleviin maan miehiinsä.


title: Operaatio Compass

text: Seuranneiden päivien aikana 4. ja 7. panssariprikaati pyrkivät raivokkaasti eteenpäin. Joukot kärsivät huollon puutteesta, jota lisäsi lukuisat sotavangit ja vaikea maasto. Rantatiellä kohti länttä vaeltavat Sidi Barranista ja Buq buqista pakenevat italialaiset muodostivat loistavan maalin rannikon edustalla oleville tykkiveneille, jotka tulittivat Sollumia sekä 10. että 11. joulukuuta. 12. joulukuuta ainoat italialaisten hallussa olevat alueet Egyptissä olivat Sollumin sisäänajotiet ja Sidi Omarin ympäristö.


title: Operaatio Compass

text: Etenemisen aikana oli tuhottu tai vallattu 73 italialaista panssarivaunua ja 237 tykistöasetta ja sen lisäksi noin 38 300 italialaista ja libyalaista sotilasta oli saanut surmansa tai joutunut sotavankeuteen. Britit liittolaisineen olivat kärsineet ainoastaan 700 miehen tappiot. Joukot etenivät täydennysten jälkeen kohti länttä pitkin Via della Vittoriaa, kulkivat Halfayan solan lävitse sekä valtasivat jälleen Fort Capuzzon.


title: Operaatio Compass

text: O’Connor tahtoi jatkaa etenemistä länteen haluten edetä ainakin Benghaziin. Kenraali Wavell antoi kuitenkin 11. joulukuuta määräyksen siirtää 4. intialainen divisioona itään, jossa sen tuli valmistautua hyökkäämään Italian Itä-Afrikkaan. Australian 6. divisioona korvasi 14. joulukuuta intialaiset, mutta sotakokemusta omaavien joukkojen korvaaminen taistelukokemusta omaamattomille ja vajaasti varustetuilla joukoilla ei mahdollistanut etenemisen jatkamista.


title: Operaatio Compass

text: Kaksi panssariprikaatia ja 7. panssaridivisioonan tukiryhmä jatkoivat etenemistä tukenaan 16. jalkaväkiprikaati, jota ei oltu siirretty itään. Sollum ja Halfya vallattiin 15. joulukuuta mennessä, jolloin Egypti oli vapautettu italialaisista joukoista. Panssaridivisioona keskitettiin Bardian lounaispuolelle odottamaan Australian 6. divisioonan saapumista, jonka jälkeen aloitettaisiin hyökkäys Bardiaan.


title: Operaatio Compass

text: Kenraaliluutnantti Annibale Bergonzolin komentama Bardian ympäristöön kaivautunut Italian XXIII armeijakunta oli rintamavastuussa italialaisten peräännyttyä etenevien brittien tieltä Egyptistä ja Sidi Barranista. Bergonzolin valmistautuessa pysäyttämään etenevät britit Graziani aloitti Tobrukin ja Dernan välisten siirtokuntien evakuoinnin. Graziani määräsi 23. joulukuuta kenraali Giuseppe Telleran ottamaan komentoonsa 10. armeijan.


title: Operaatio Compass

text:
Bardiassa ympäristöineen oli noin 10 000 italialaista sotilasta, kun mukaan lasketaan alueelle vetäytyneiden 62. jalkaväkidivisioona Marmarican, 62. jalkaväkidivisioona Cirenen, 1. mustapaitadivisioona 23. maaliskuuta sekä 2. mustapaitadivisioona 28. lokakuuta jäänteet. Nämä joukot puolustivat 29 kilometriä pitkää puolustuslinjaa, jossa oli valmistellut panssariesteet, piikkilankaesteet sekä kaksin kertaiset pesäkelinjat. Liikkuvana reservinä joukoilla oli tusina keskiraskaita panssarivaunuja sekä hieman yli sata L3 tankettia. Bergonzolilla oli lisäksi käytössään 64. jalkaväkidivisioona Cantaron jäänteet sekä jonkin verran linnoitusjoukkoja. Suurimpana puutteena oli ainoastaan kuukauden vesivarannot.
O'Connor jatkoi hyökkäystä joukkojen uudelleen järjestelyn päätyttyä, minkä aikana se samalla nimettiin XIII armeijakunnaksi. Kenraali Mackayn 6. australialainen divisioona hyökkäsi 3. tammikuuta 1941 Bardiaan. Sen 16. prikaati aloitti hyökkäyksen aamunkoitteessa tiedustelun heikoimmaksi määrittämässä paikassa. Pioneerit räjäyttivät piikkilankaesteet ja täyttivät kaivannot, minkä jälkeen 23 7RTR:n Matilda II panssarivaunun tukemana jalkaväki tunkeutui puolustuksen läpi. Hyökkääjät saivat nopeasti 8 000 sotavankia.
17. prikaati laajensi sisääntunkeutumista edeten kohti etelää aina niin kutsuttuun poikkilinjaan saakka. Seuraavana päivänä 16. prikaati valtasi Bardian, jolloin italialaisosasto jaettiin kahtia. Etenevät joukot ottivat tuhansia sotavankeja. Hyökkäyksen kolmantena päivänä 19. prikaati eteni kohti etelää tykistön ja kuuden Matilda vaunun tukemana, mikä mahdollisti samalla 17. prikaatin etenemisen jatkamisen. Italialaisten hallussa pitämä linnoituksen eteläinen kärki saatiin vallattua. Saman aikaisesti pohjoinen kärki antautui 16. prikaatille.


title: Operaatio Compass

text: Hyökkäyksen kuluessa otettiin kaikkiaan 36 000 sotavankia. Italialaisten komentaja Bergonzoli pääsi pakoon ja hän saapui Tobrukiin juuri ennen via Balbiaa edennyttä brittiarmeijaa.


title: Operaatio Compass

text:
Bardian antauduttua 7. panssaridivisioona 19. australialaisen prikaatin tukemana eteni kohti Tobrukia, joka eristettiin 6. tammikuuta
ja se oli saarrettu 9. tammikuuta mennessä. Seuranneiden kahden viikon aikana piirittäjät kokosivat joukkojaan. O' Connorin joukkoihin kuului lopulta kenraali Mackayn 6. australialaisen divisioonan kolme prikaatia (16., 17. ja 19. prikaati), 16 7RTR:n Matilda vaunua, Northumberland ja Cheshire rykmenttien konekivääripataljoonat.


title: Operaatio Compass

text:
Tobrukissa oli Italian XXII armeijakunnan komentajan kenraali Petassi Manellan alaisuudessa noin 25 000 sotilasta. Linnoitusjoukkojen lisäksi kaupungissa oli 61. jalkaväkidivisioona Sirte, 62 tankettia, 25 keskiraskasta panssarivaunua ja pari sataa tykkiä. Puolustuslinja oli noin 48 kilometriä ja se oli linnoitettu. Alueella oli panssariesteitä, piikkilankaa ja kaksirivinen tukikohta ketju. Puolustus oli järjestetty hyvin samankaltaisesti kuin Bardiassa.
Tobrukin puolustusta pehmitettiin tykistöllä ja pommikoneilla ja O’Connor aloitti hyökkäyksensä varhain aamulla 21. tammikuuta. 16. prikaatiin kuulunut toisen Australialaisen siirtokuntayhtymän () 3. pataljoona murrettua italialaisten puolustuksen aloittivat 1. pataljoonan kärkikomppaniat etenemisensä. Yksi komppanioista joutui miinakenttään, jolloin tuli runsaasti tappioita. Majuri Abbotin komppania määrättiin purkamaan miinoite, mikä toteutettiin hajanaisen taistelun päätyttyä. Taistelussa vallattiin tukikohta 55 kersantti Hoddinotin heitettyä kranaatteja linnoitteiden suojissa olleiden italialaisten sekaan. Tukikohta 62 piti pintansa tankkien ja tykistön tulesta huolimatta. Luutnantti Clarkin valuttama öljy-kerosiiniseos katossa olleesta reiästä pakotti tukikohdan 35 elossa olevaa puolustajaa antautumaan. Tukikohdassa oli saanut surmansa 11 puolustajaa.
Kapteeni Campbellin johtama komppania joutui hyökkäyksen loppu vaiheessa maahan kaivettujen panssarivaunujen tuleen, jolloin kapteeni Anderson ja luutnantti Russell haavoittuivat ja luutnantti Russell sai surmansa. Paikoin hyökkääjät kohtasivat kiivastakin vastarintaa, mutta siitä huolimatta 8. pataljoona otti 1 300 sotavankia. Italialaiset avasivat saman aikaisesti tulen ja jalkaväki aloitti yhdeksän keskiraskaan panssarivaunun tukemana vastahyökkäyksen. Paineen alaisena kapteeni Campbellin komppania joutui vetäytymään, jolloin australialaiset kärsivät lähes sadan miehen tappiot kaatuneina, haavoittuneina ja sotavankeina. Kahden paikalle saapuneen Matildan tukemana australialaiset aloittivat etenemisen. Kiivaassa tulituksessa luutnantti Trevorrow ja kersantti Duncan haavoittuivat pahoin. Kapteeni McDonald kutsui asema 42:a valvoneet kaksi Matildaa tukemaan hyökkäystä, jonka jälkeen asema 41 saatiin vallattua. Kapteeni Abbotin komppania jatkoi etenemistä italialaisten tulen alla kohti kaivantoa sekä asemia 34 ja 35, mutta australialaisten eteneminen pysähtyi ja he joutuivat vetäytymään.


title: Operaatio Compass

text:
Yön aikana 19. prikaatin esikunta pyrki neuvottelemaan tulitauosta Italian XXII armeijakunnan komentajan ja Tobrukin varuskunnan kanssa. Keskustelut päättyivät tuloksettomina Italian pääesikunnan vaatiessa taistelun jatkamista. Mussolini keskusteli henkilökohtaisesti Manellan kanssa kieltäen antautumisen ja ilmoittaen, että laivue Regia Aeronautican pommikoneita on matkalla tukemaan puolustajia. Myöhemmin SM.79 pommikone teki matalapommituksen, jossa se pudotti pomminsa 8000 sotavangin keskelle. Pommitus heikensi merkittävästi puolustajien taistelutahtoa.
Lopulta kenraali Manella antautui kaksitoista tuntia myöhemmin, mutta hän kieltäytyi käskemästä miehiään antautumaan. Siten alueen puhdistaminen asepesäkkeistä vei vielä vuorokauden. Paikalle saapuneet 2. kivääriprikaati ja Kuninkaallisten kiväärijoukkojen 1. pataljoona saivat panssarivaunujen tukemana loppujen asemien R1:stä S11:een puhdistuksen päätökseen seuraavana päivänä.


title: Operaatio Compass

text: Iltapäivällä 22. tammikuuta Italian 61. jalkaväkidivisioonan komentaja prikaatinkenraali Vincenzo della Mura ja loput noin 17 000 puolustajaa antautuivat. Taistelussa italialaiset menettivät noin 25 000 sotilasta kuolleina, haavoittuneina ja sotavankia, minkä lisäksi vallattiin 236 tykistöasetta, 23 keskiraskasta panssarivaunua ja yli 200 muuta ajoneuvoa. Australialaisten tappioiden ollessa 49 kaatunutta ja 306 haavoittunutta.


title: Operaatio Compass

text: Italian pääesikunta loi erikoispanssariprikaatin (), johon kuului 55 kappaletta M13/40 panssarivaunuja, tykistöä ja sen tukena oli erityisesti panssarintorjuntaan kykenevää jalkaväkeä ja pioneereja. Hieman reilussa kuukaudessa joukko saatiin siirrettyä Pohjois-Afrikkaan komentajansa kenraali Valentino Bambinin komennossa. Yhtymän vaunut oli varustettu 47 millimetrin tykeillä, jotka kykenivät tuhoamaan brittien kevyet ja cruiser vaunut. Italialaisten vaunuista ainoastaan komentovaunuissa oli radio ja viestintä tapahtui lipuin.


title: Operaatio Compass

text: Yhtymän panssariosasto oli koottu 131. panssaridivisioona Cenaturon 3. ja 5. pataljoonasta ja sen käytössä piti olla ainakin 120 vaunua. Näistä kuitenkin 82 tarvitsi Pohjois-Afrikan ilmaston vaatiman kymmenen päivää kestävän huollon ja ne piti varastoida siksi aikaa Benghaziin.


title: Operaatio Compass

text: Tobrukin kukistuttua Egyptiin sijoitettujen joukkojen esikunta lakkautettiin, minkä jälkeen O’Connor raportoi suoraan Wavellille Lähi-idän alueen esikuntaan. O'Connorin alainen Australian 6. divisioona jatkoi hyökkäystä kohti Dernaa ja 7. panssaridivisioona lähetettiin Jebel Akhdar vuoriston eteläpuolitse kohti Mekhiliä. 4. panssariprikaati kohtasi 24. tammikuuta italialaisyksikön panssariosaston Dernan ja Mekhilin välisellä reitillä. Yhteenotossa tuhoutui yhdeksän italialaista vaunua ja kuusi kevyttä ja yksi cruiser tyyppinen brittivaunu.


title: Operaatio Compass

text: Australialaisten 11. pataljoona sai seuraavana päivänä Dernan lentokentällä kosketuksen italialaisten jalkaväkeen. Eteneminen oli hidasta italialaisten sitkeän vastarinnan vuoksi. Derna-Giovanni Bertan alueella oli asemissa 60. jalkaväkidivisioona Sabratha sekä BCS:n jalkaväkiosastoja. Hyökkääjät saivat haltuunsa ainoastaan Dernan Wadi alueen. Voimakas italialaisosaston tekemä vastaisku löi takaisin australialaisten pataljoonan 27. tammikuuta ja samana päivänä joutui 6. ratsuväkirykmentti tuliylläkköön, jossa kolme miestä jäi italialaisten vangeiksi.


title: Operaatio Compass

text: Australialaisten muiden joukkojen eteneminen uhkasi jättää alueella olevat italialaiset saarroksiin ja ne vetäytyivät seuraavana päivänä. Dernan kaupunki jäi liittoutuneiden käsiin jo 26. tammikuuta. Käydyissä taisteluissa sai surmansa ainakin 15 australialaista ja italialaiset menettivät suuren osan 60. divisioonastaan.


title: Operaatio Compass

text: Brittijoukkojen nopea eteneminen pakotti italialaiset aloittamaan vetäytymisen Kyrenaikasta. Tammikuun lopulla hyökkääjät havaitsivat italialaisten vetäytymisen alkaneen pitkin Benghazista lähtevää rantatietä. Kenraalimajuri Sir Michael O'Moore Creaghin komentama brittiläinen 7. panssaridivisioona sai määräyksen hyökätä vetäyvien Italian 10. armeijan jäänteiden kimppuun.


title: Operaatio Compass

text: Panssaridivisioona eteni Msusin ja Antelatin kautta koukaten ja Australian 6. jalkaväkidivisioona eteni pitkin rantatietä sekä kiersi Jebel Akhdar vuorten pohjoispuolitse. Vaikea maasto hidasti panssarivaunujen etenemistä ja Creagh teki rohkean päätöksen lähettää pyöräajoneuvoin varustetun etujoukon (niin kutsuttu Combe Force) lounaaseen kartoittamattoman aavikon halki. 11. husaarirykmentin komentajan everstiluutnantti John Comben mukaan nimetty osasto, johon kuuluivat panssariautokomppania 11. husaarirykmentistä ja kuninkaan rakuunarykmentistä, 2. kivääriprikaati, ilmavoimien panssariautolaivue, 3. hevosvetoisen tykistörykmentin panssarintorjuntatykit, C patteri 4. hevosvetoisesta kenttätykistörykmentistä sekä 106. hevosvetoinen kenttätykistöpatteri. Viimeksi mainitun yksikön kalustona oli yhdeksän kuorma-autoihin asennettua 37 millimetrin panssarintorjuntatykkiä. Osaston kokonaisvahvuus oli noin 1 200 sotilasta.


title: Operaatio Compass

text: Iltapäivällä 5. helmikuuta osasto saapui Benghazin ja Tripolin väliselle tielle ja sulki sen lähellä Sidi Salehia eli noin 32 kilometriä Ajedabiasta pohjoiseen ja 48 kilometriä Antelatista lounaaseen. Italian 10. armeijan etujoukko saapui puoli tuntia myöhemmin pysähtyen esteeseen. Samana iltana 4. panssariprikaati saapui Beda Fommiin, josta se kykeni valvomaan rantatietä 16 kilometriä sulun pohjoispuolella ja 7. panssaridivisioonan tukiryhmä vielä pohjoisempana uhaten siten vetäytyvän italialaisarmeijan sivustaa ja taustaa sekä estäen paon aavikolle. Seuraavana päivänä vetäytyvä armeija kerääntyi ja aloitti hyokkäyksen. Kiivas taistelu alkoi muuttuen päivän edetessä yhä epätoivoisemmaksi.


title: Operaatio Compass

text: Combe Force kykeni 6. helmikuuta estämään noin 20 000 italialaisen, joiden tukena oli kuutisenkymmentä M13/40 panssarivaunua sekä parisataa tykkiä etenemisen. Lopulta saapui häntäpään suojana ollut Bambinin johtama erikoispanssariprikaati Benghazin edustalle. Prikaatin kalustona oli edelleen lähes sata panssariajoneuvoa, mutta osan niistä piti edelleen turvata häntäpäätä. Prikaati teki noin kuudellakymmenellä panssariajoneuvollaan läpimurtohyökkäyksen Beda Fommissa.


title: Operaatio Compass

text: Taistelu muodostui paikoitellen jopa käsikähmäksi ja muun muassa eräs rykmentin sotilasmestareista valtasi tankin tyrmäämällä kiväärinperällä italialaisvaunun johtajan. Italialaiset tekivät viimeisen yrityksensä murtautua saarrosta 7. helmikuuta, jolloin loput parikymmentä keskiraskasta panssarivaunua murtautuivat ohuen jalkaväkiryhmityksen lävitse. Panssarivaunut kuitenkin tuhoutuivat kenttätykistön tulessa lähellä brittirykmentin esikuntaa. Viimeisen epäonnistuneen yrityksen jälkeen ja Brittiläisen 7. panssaridivisioonan loppuosan saavuttua sekä Australian 6. divisioonan vallattua Benghazin italialaisjoukot antautuivat. Kaatuneiden joukosta löytyi muun muassa Italian 10. armeijan komentaja Tellera ja vangittujen joukosta muun muassa kenraalit Bambini ja Bergonzoli.


title: Operaatio Compass

text: Taistelun jälkeen O’Connor lähetti 11. husaarirykmentin länteen kohti Agedabia, josta sen piti jatkaa edelleen El Agheilaan kiertäen hajallaan olevat italialaisryhmät sekä valvoa joukkojen keskityksiä.


title: Operaatio Compass

text: Wavellin etenemisen pysäytti everstiluutnantti Castagnan komentama noin 800 italialaisen ja 1 200 siirtomaasotilaan varuskunta Giarabubissa, joka on lähes 260 kilometriä Bardiasta etelään ja lähes sata kilometriä Egyptin rajalta länteen sijaitseva keidas. Vaikka siirtomaasotilaat antautuivat italialaiset joukot jatkoivat vastarintaa aina puoleen väliin maaliskuuta saakka. Varuskunnan huolto hoidettiin lentokuljetuksin ja sitä valvova Australian 6. divisioonan yksikkö ei ollut tarpeeksi vahva hyökätäkseen.


title: Operaatio Compass

text: Maaliskuun lopulla keidas tuli vallata, jotta australialaiset voitaisiin lähettää divisioonansa mukana Kreikkaan. 9. pataljoona saapui alueelle, minkä jälkeen aloitettiin hyökkäys prikaatinkenraali Woottenin johdolla. Lopullinen hyökkäys aloitettiin 21. maaliskuuta ja noin kahden vuorokauden taistelun jälkeen keidas oli vallattu. Taistelussa australialaisia kaatui 17 ja haavoittui 77. Arviolta 250 italialaista sai surmansa tykkitulessa, ilmaiskuissa sekä lopun käsikähmässä.


title: Operaatio Compass

text: Etenevät joukot saavuttivat 9. helmikuuta El Agheilan, jolloin Churchill määräsi joukot pysähtymään. Samalla annettiin määräys siirtää osa joukoista Kreikkaan.


title: Operaatio Compass

text: Kymmenen viikkoa kestäneen operaation aikana oli Italian 10. armeija tuhoutunut. Liittoutuneet olivat edenneet 800 kilometriä länteen, jonka aikana oli tuhottu tai vallattu 400 panssarivaunua ja 1 290 tykistöasetta. Lisäksi oli jäänyt sotavangiksi 130 000 libyalaista ja italialaista sotilasta. Vankien joukossa oli 22 kenraalia. Liittoutuneiden tappiot olivat 494 kaatunutta ja 1 225 haavoittunutta.


title: Operaatio Compass

text: Pohjois-Afrikassa oli jäljellä noin 32 000 Kyrenaikaan paennutta italialaista sotilasta sekä Tripolitaniassa ollut Italian 5. armeija neljine divisioonineen: 17. jalkaväkidivisioona Pavia, 25. jalkaväkidivisioona Bologna, 27. jalkaväkidivisioona Brescia ja 55. jalkaväkidivisioona Savona. Osa Tripolitaniaan sijoitetuista joukoista oli nimellisesti motorisoitu, mutta niiden kaluston pääosa oli siirretty tuhoutuneelle 10. armeijalle. Valmistautuakseen vastaanottamaan etenevät liittoutuneiden joukot italialaiset vahvistivat Sirten, Tmed Hassanin ja Bueratin linnoitteita.


title: Operaatio Compass

text: Italiasta saapuneiden täydennysten avulla saatiin muodostettua uudelleen Dernan taisteluissa tuhoutunut 60. jalkaväkidivisioona Sabratha, 102. motorisoitudivisioona Trento ja 132. panssaridivisioona Ariete lukuun ottamatta Beda Fommin taistelussa menetettyä kalustoa. Täydennysten saavuttua Tripolitaniaan sijoitettujen joukkojen vahvuus nousi noin 150000 mieheen.


title: Operaatio Compass

text: Britannian kuninkaallisen laivaston lentotukialus "HMS Illustrious" oli 11. tammikuuta vaurioitunut toimintakyvyttömäksi ilmahyökkäyksessä, mikä mahdollisti Rommelin komentaman Saksan Afrikan armeijakunnan joukkojen laivaamisen Tripolitaniaan. Operaatio Sonnenblumen ensimmäinen saattue saapui 11. helmikuuta.


title: Operaatio Compass

text: Kenraali Italo Garibaldi korvasi 25. maaliskuuta marsalkka Rodolfo Grazianin, joka oli pyytänyt tehtävästä vapauttamistaan. Gariboldi korvattiin 19. heinäkuuta, koska hän ei kyennyt yhteistyöhön Rommelin kanssa.


title: Tasmanianjuovapussimäyrä

text: Tasmanianjuovapussimäyrä ("Perameles gunnii") on pussimäyrien heimoon kuuluva nisäkäslaji. Lajin uudeksi suomenkieliseksi nimeksi on ehdotettu "raitapusselia".


title: Tasmanianjuovapussimäyrä

text: Tasmanianjuovapussimäyriä elää Tasmaniassa ja harvinaisena Victorian osavaltiossa Australian mannermaalla.


title: Tasmanianjuovapussimäyrä

text: Tasmanianjuovapussimäyrällä on lyhyt häntä, ja se painaa alle kilogramman.


title: Tasmanianjuovapussimäyrä

text: Tasmanianjuovapussimäyrä on yöeläin ja lähtee pesästään iltahämärällä etsimään ruoakseen pieniä selkärangattomia, esimerkiksi sirkkoja, kovakuoriaisia ja matoja. Ravintoa etsiessään se tutkii maata pitkällä kuonollaan ja kaivaa ruoan innokkaasti esiin.


title: Tasmanianjuovapussimäyrä

text: Tasmanianjuovapussimäyrä elää vain 2-3 vuotta.


title: Tasmanianjuovapussimäyrä

text: Pelihahmo Crash Bandicoot on tasmanianjuovapussimäyrä.


title: J. J. Redick

text: Jonathan Clay ”J. J.” Redick (s. 24. kesäkuuta 1984 Cookeville, Tennessee) on yhdysvaltalainen koripalloilija. Hänen seurajoukkueensa kaudella 2018–2019 on Philadelphia 76ers. Hän oli yliopistouransa aikana yksi suurimmista yliopistokoripalloilun tähdistä.


title: J. J. Redick

text: Redick pelasi lukiokoripalloa Cave Springin koulussa. Samalla hän sai kansallista huomiota pelitaidoillaan. Redick teki kaksikymmentä pistettä ottelua kohden kahtena ensimmäisenä vuotenaan lukiossa. Ennen kolmatta vuottaan hän lupautui pelaamaan Duken yliopistossa. Viimeisenä kautenaan Cave Springissä Redick johdatti koulunsa osavaltion mestariksi.


title: J. J. Redick

text: Vuonna 2002 hän siirtyi Duken yliopiston koripallojoukkueeseen. Redick valittiin heti ensimmäisenä vuonna McDonald’s All-American-otteluun, jossa hän voitti kolmen pisteen heittokisan. Samalla hänet valittiin turnauksen arvokkaimmaksi pelaajaksi. Kaudella 2002–2003 hän teki 15,0 pistettä ottelua kohden, joka oli yliopiston historian neljänneksi paras noteeraus ensimmäisen vuoden opiskelijalta.


title: J. J. Redick

text: Toisena yliopistokautena Redick oli joukkueensa paras pisteissä, kolmen pisteen heitoissa sekä vapaaheittoprosenteissa. Hän voitti myös ACC:n pistekuninkuuden. Duke pääsi mukaan NCAA:n lopputurnaukseen, jossa se pääsi neljän parhaan joukkoon. Välierissä joukkue hävisi Connecticutin yliopistolle. Redick teki ottelussa viisitoista pistettä.


title: J. J. Redick

text: Kaudella 2004–2005 Redick valittiin ACC:n vuoden pelaajaksi, kun hän voitti sarjan pistekuninkuuden.


title: J. J. Redick

text: Viimeisellä yliopistokaudellaan hän rikkoi koulunsa piste-ennätyksen ja pussitti samalla uransa piste-ennätyksen: 41 pistettä.


title: J. J. Redick

text: Hänen pientä kokoaan ja huonoa puolustusta pidettiin ongelmana, joka saattaisi vaikuttaa pelaamiseen NBA:ssa. Redick osallistui , jossa Orlando Magic varasi hänet numerolla 11. Kaudella 2006–2007 hän teki NBA:ssa keskimäärin 6,0 pistettä kolmen pisteen onnistumisprosentin ollessa 38,8.


title: J. J. Redick

text: Kaudella 2008–2009 Magic selviytyi NBA:n finaaliin, jossa se kuitenkin hävisi Los Angeles Lakersille. Redick edusti Magiciä helmikuuhun 2013 asti, jolloin siirtyi kauden 2012–2013 siirtotakarajapäivänä Milwaukee Bucksiin. Bucksiin siirtyivät pelaajakaupassa hänen lisäkseen Gustavo Ayon ja Ish Smith, kun Magic sai vaihdossa Tobias Harrisin, Doron Lambin ja Beno Udrihin. Saman vuoden heinäkuussa Redick siirtyi Los Angeles Clippersiin kolmen seuran välisessä pelaajakaupassa. Clippers sai Redickin lisäksi Jared Dudleyn Phoenix Sunsista, Suns Eric Bledsoen ja Caron Butlerin Clippersistä ja Bucks toisen kierroksen varausvuorot sekä Bucksilta että Clippersiltä.


title: J. J. Redick

text: Pelattuaan neljä kautta Los Angeles Clippersissä Redick siirtyi Philadelphia 76ersiin kesällä 2017.


title: Norsunheinät

text: Norsunheinät ("Miscanthus") on heinäsuku, johon kuuluu noin 15 eri lajia. Lajit ovat alun perin kotoisin Aasiasta ja Afrikan trooppisilta alueilta. Joitakin lajeja, kuten elefanttiheinää ja mammuttiheinää, voidaan käyttää puutarhakasveina.


title: Hevosen hoito

text: Hevosen hoito on hevosen tarpeista huolehtimista. Hevosen hoitaminen kuuluu kaikkien hevostallien jokapäiväiseen rutiiniin.


title: Hevosen hoito

text: Hevosen luonnollista ravintoa on karkea ja vähäravinteinen heinä sekä vähemmässä määrin myös muuntyyppiset kasvit kuten pensaiden ja puiden lehdet. Vankeudessa eläviä hevosia ruokitaan useimmiten joko antamalla niiden laiduntaa luonnon- tai heinäviljellyillä laitumilla tai antamalla niille kuivaa - tai muuten säilöttyä heinää. Pienimahaisena eläimenä hevonen luonnonoloissa laiduntaa miltei jatkuvasti. Korsirehun syöminen onkin erittäin tärkeää hevoselle sekä sen luonnonmukaisen ravitsemuksen että henkisen hyvinvoinnin kannalta. Liian vähäinen korsirehun saaminen voi johtaa lukuisiin ongelmiin, kuten stereotyyppiseen käytökseen, vierasaineiden kuten karsinan kuivikkeiden tai tarhan hiekan syömiseen, ja jopa vatsahaavaan.


title: Hevosen hoito

text: Helposti lihovien hevosten, esimerkiksi tiettyjen maatiaisrotujen, ruokinnassa osa heinästä voidaan korvata heinää vähäenergiaisemmalla oljella. Runsaasti energiaa kuluttavien työ- ja urheiluhevosten ruokinnassa käytetään väkirehua, usein viljaa kuten kauraa, tai teollisia rehuvalmisteita.


title: Hevosen hoito

text: Hevosten karvapeitteen hoitoon kuuluu säännöllinen harjaaminen, peseminen ja tarvittaessa myös karvan leikkaaminen ja nyppiminen.


title: Hevosen hoito

text: Hevoset harjataan eli suitaan eli ruokotaan yleensä joka päivä ihosairauksien ja hiertymien välttämiseksi erityisesti varusteiden sijoissa. Aluksi lika ja irtokarva poistetaan hierovalla kumisualla. Toisena käytetään pehmeää harjaa, jolla poistetaan hienompijakoinen lika ja loput irtokarvat. Häntä ja harja selvitetään ensin sormin, jonka jälkeen voidaan käyttää kampaa tai harvaa sukaa. Päivittäiseen puhtaanapitoon kuuluu myös kavioiden puhdistaminen kaviokoukulla. Samalla tarkistetaan, että kavio on terve ja mahdollinen kengitys asianmukaisessa kunnossa.


title: Hevosen hoito

text: Hevonen pestään yleensä silloin, kun se on hikinen tai erityisen likainen. Lisäksi hevosia pestään, kun tavoitellaan erityistä puhtautta esimerkiksi kilpailua tai näyttelyä varten. Hevosen pesuun käytetään erityisiä hellävaraisia pesuaineita, pesusieniä ja harjoja. Pesemiseen voidaan varustaa erillinen pesukarsina tai -kulmaus.


title: Hevosen hoito

text:
Rodusta, käyttätarkoituksesta ja yksilöllisistä eroista riippuen hevosen harja ja häntä voidaan leikata tai ohentaa nyppimällä eri tavoin. Erityisesti kilparatsujen harja ohennetaan ja kilpailuja varten palmikoidaan ja kiedotaan pieniksi sykeröiksi. Eri roduilla ja ratsastus- ja ajolajeilla on monenlaisia perinteitä koskien harjan ja hännän tyyliä.
Yleensä vanhan ponin/hevosen karva menee huonoon kuntoon.


title: Hevosen hoito

text: Hevosen nahkaiset varusteet pyyhitään kostealla sienellä ja satulasaippualla käytön jälkeen ja pestään vain erityistapauksissa. Nahkavarusteita hoidetaan säännöllisesti myös satularasvalla, joka pitää nahan kimmoisana ja kestävänä ja antaa nahalle hieman kiiltävän, syvemmän värin.


title: Hevosen hoito

text: Kankaiset ja muoviset varusteet voidaan harjata kuivana karvan ja lian poistamiseksi ja tarvittaessa pestä.


title: Hevosen hoito

text: Kuolaimet pestään aina käytön jälkeen hevoselle epämiellyttävien kuolakovettumien ehkäisemiseksi.


title: Hevosen hoito

text: Kesyhevoset asuvat useimmiten talleissa yksittäisissä tiloissa, joko seisten päitsistä kiinnitettynä takaa avoimissa pilttuissa eli parsissa tai vapaina karsinoissa eli bokseissa. Nykyaikaisissa talleissa kullakin tallipaikalla on yleensä automaattinen juomakuppi, josta hevonen voi juoda halutessaan vapaasti. Muutoin juottaminen on suoritettava useita kertoja päivässä.


title: Hevosen hoito

text: Hevosen tallipaikka voidaan kuivittaa esimerkiksi oljella, kutterinpurulla tai turpeella. Kuivikkeet puhdistetaan vähintään ulosteista, useimpien kuivikkeiden kohdalla myös märimmistä virtsakohdista päivittäin.


title: Hevosen hoito

text: Vapaana olevat hevoset ovat jalkeilla ja liikuskelevat suurimman osan vuorokaudesta. Vankeudessa elävien hevosten käyttöliikunta jää usein vain muutamaan tuntiin päivässä, ja ulkoilu laitumella tai tarhassa onkin tärkeä osa hevosen hoitoa. Ihannetapauksessa hevonen voi ulkoilla turvallisessa, rauhallisessa ja suojaisassa laajassa aitauksessa mieluisan lajitoverin kanssa suuren osan vuorokaudesta.


title: Hevosen hoito

text: Tarhojen ja laitumien huolto ja aitarakenteiden ylläpito on tärkeä osa hevosten terveyden ja turvallisuuden kannalta. Tarhoista ja mahdollisesti myös laitumilta poistetaan ulosteet tauti- ja loistartuntojen ehkäisemiseksi. Tarhan pohjaa ylläpidetään pyrkien alustaan, joka on tarpeeksi tukeva mutta pehmeä ja luistamaton kaikissa sääolosuhteissa eikä kerää vettä. Laitumilta torjutaan hevosille myrkyllisiä kasveja ja aitarakenteiden kunto ja mahdollisen sähköpaimenen toiminta tarkastetaan säännöllisesti. Vesiastiat täytetään ja pestään säännöllisesti. Tarvittaessa laidun voidaan uudistaa kylvämällä. Suojattomalle laitumelle voidaan pystyttää tuulelta, sateelta ja auringonpaahteelta suojaava laidunkatos.


title: Hevosen hoito

text: Laitumella ympäri vuorokauden olevien hevosten tilanne tarkistetaan vähintään kerran päivässä mahdollisten loukkaantumisten tai sairastapausten varalta.


title: Hevosen hoito

text: Hevonen kengitetään tarvittaessa kavioiden liikakulumisen ehkäisemiseksi, joskus myös muista syistä. Ensimmäinen kengitys tehdään hevosen käyttötarkoituksesta riippuen yleensä 1–3 -vuotiaana. Kengitys uusitaan yleensä 6-8 viikon välein. Kengityksen kunto tarkistetaan päivittäin kavioiden puhdistuksen yhteydessä. Kengittämättömien hevosten kaviot voidaan tarvittaessa vuolla.


title: Hevosen hoito

text: Hevosen hampaita huolletaan lähinnä raspaamalla eli hiomalla tarvittaessa. Huonokuntoiset tai kuolaimen käyttöä häiritsevät liikahampaat voidaan poistaa. Passiivisesti hammasterveyttä voidaan edistää välttämällä makeiden makupalojen antamista ja varmistamalla, ettei hevonen syö esimerkiksi ikävystymistään vaikkapa hiekkaa.


title: Keuruun vanha kirkko

text: Keuruun vanha kirkko on vuosina 1756–59 rakennettu länsitornillinen pitkäkirkko, johon on liitetty lyhyet ristivarret. Kirkon alkuperäiset piirteet ovat säilyneet hyvin.


title: Keuruun vanha kirkko

text: Paanukattoinen ja punamullattu kirkko edustaa hyvin 1700-luvun puukirkkoarkkitehtuuria. Se rakennettiin Antti Hakolan johdolla. Kirkon kuoripääty on kolmisärmäinen. Kirkkoon rakennettiin 1830-luvun alussa myös kahdeksankulmainen sakaristo kuoriosan jatkoksi. Pohjaratkaisun innoituksena lienee ollut Turun tuomiokirkko ja sen "Kaikkien Pyhien kappeli".


title: Keuruun vanha kirkko

text: Alkuperäisen Kansallismuseon kokoelmiin siirretyn alttaritaulun "Kristus pesee opetuslastensa jalkoja" maalasi Johan Backman 1750- tai 1760-luvulla. Keuruun vanhassa kirkossa säilytetään kopiota Backmanin maalauksesta. Puuholvien maalauskoristelun teki Johan Tilén 1780-luvulla. Kirkon alkuperäinen vaivaisukko 1800-luvulta on varastettu ja sen tilalle teki kuvanveistäjä Eino Räsänen uuden vuonna 1955.


title: Keuruun vanha kirkko

text: Kirkon sisätunnelman on ikuistanut muun muassa Akseli Gallen-Kallela maalaukseensa "Tyttö Keuruun vanhassa kirkossa".


title: Peter Hirt

text: Peter Hirt (30. maaliskuuta 1910 Küsnacht, Zürich, Sveitsi – 28. kesäkuuta 1992 Zürich, Zürich, Sveitsi) oli sveitsiläinen Formula 1 -kuljettaja. Hän osallistui viiteen F1-osakilpailuun kausina 1951–1953. Pisteitä Hirt ei saavuttanut. Hän oli parhaimmillaan seitsemäs Sveitsin GP:ssä 1952. Aika-ajoissa Hirt oli 16. Hirt oli Ecurie Espadonin jäsen.


title: Ruusuke (palkinto)

text: Ruusuke on palkintoesine, jota käytetään eläinnäyttelyissä ja -kilpailuissa, joissa palkittavia on paljon. Usein ruusukkeen väri kertoo sen merkityksestä tai sijoituksesta kilpailussa.


title: Ruusuke (palkinto)

text: Ruusukkeen lisäksi annetaan usein pokaali kilpailun pääluokkien voittajille tai näyttelyiden parhaille yksilöille.


title: Ruusuke (palkinto)

text:
Koiranäyttelyissä rotunsa paras (ROP) saa kelta-punaisen ruusukkeen ja vastakkaisen sukupuolen paras (VSP) valko-vihreän ruusukkeen. Sertifikaatti (SERT) on väriltään sini-valkoinen, vara-sertifikaatti vaaleansininen, kansainvälinen sertifikaatti (CACIB) väriltään valkoinen ja vara-CACIB oranssi tai oranssi-valkoinen. Lisäksi sijoituksista kertovat värit punainen (1. sija), sininen (2. sija), keltainen (3. sija) ja vihreä (4. sija). Suomen muotovalio (FI MVA) -ruusuke on väriltään puna-vihreä.
Myös muissa koirakilpailuissa käytetään ruusukkeita. Esimerkiksi TOKO:ssa ruusukkeen värit ovat musta, keltainen ja punainen.


title: Ruusuke (palkinto)

text: Hevoskilpailuissa ja -näyttelyissä luokkavoittajalle annetaan Suomessa sinivalkoinen ruusuke, toiseksi tulleelle sininen, kolmannelle valkoinen, neljännelle punainen, viidennelle keltainen ja kuudennelle sekä muille sijoittuneille vihreä. Näyttelyissä jaetaan lisäksi erivärisiä ruusukkeita kategoriavoittajille, esimerkiksi parhaalle varsalle.


title: Pokaali

text: Pokaali on yleinen palkintoesine, joka voidaan antaa palkinnoksi esimerkiksi näyttelyissä tai kilpailuissa. Pokaali annetaan palkinnoksi yleensä voittajalle. Urheilukilpailuissa palkintona voi olla pokaalin ohella myös mitali, näyttelyissä saatetaan palkinnoksi antaa myös ruusukkeita.


title: Pokaali

text: Toisin kuin mitalit, jotka on perinteisesti jaettu kolmeen arvoluokkaan (kultainen, hopeinen ja pronssinen), pokaali luovutetaan kilpailussa usein vain voittajalle. Mikäli kilpailussa jaetaan pokaalit myös muille sijoille, ovat ne huomattavasti voittajan pokaalia pienempiä. Esimerkiksi useissa tennisturnauksissa on tapana ojentaa finaalin voittajalle näyttävä pokaali, kun finaalin häviäjä saa tyytyä vaatimattomampaan lautaseen.


title: David Hobbs

text: David Wishart Hobbs (s. 9. kesäkuuta 1939 Royal Leamington Spa, Englanti, Iso-Britannia) on entinen brittiläinen F1-kuljettaja. Hän osallistui kuuteen F1-osakilpailuun kausilla 1967–1968, 1971 ja 1974. Hän ajoi kahdesti seitsemänneksi Britannian GP:ssä 1967 ja Itävallan GP:ssä 1974.


title: David Hobbs

text: Hobbs osallistui myös Le Mansin 24 tunnin ajoon vuosina 1962–1972, 1979, 1981–1985 ja 1987–1989. Hän oli kahdesti kolmas vuosina 1969 ja 1984 ja ajoi kerran paalulle. Hän voitti luokkansa vuonna 1982. Hän osallistui myös Indianapolis 500 -kilpailuun vuosina 1971, 1973–1974 ja 1976, ollen parhaimmillaan viides vuonna 1974. Hobbs kilpaili NASCAR Winston klubissa vuonna 1976 ja Daytonan 500 -kilpailussa. Hän ajoi International Race of Champion kilpailun vuonna 1979. Hän voitti U.S. F5000 -mestaruuden vuonna 1971 ja TransAm-sarjan mestaruuden vuonna 1983.


title: David Hobbs

text: Hobbs on nykyään SPEED-televisiokanavan kommentaattori.


title: Luettelo vuoden 1991 miehittämättömistä avaruuslennoista

text: Vuonna 1991 tehtiin noin sadan satelliitin laukaisu. Se oli Neuvostoliiton viimeinen vuosi, loppuvuoden laukaisut kuuluvat Venäjän federaatiolle.


title: Arnold Tilgmann

text: Arnold Gotthard Tilgmann (12. syyskuuta 1902 Küssnacht, Sveitsi – 18. tammikuuta 1978 Helsinki) oli suomalainen oopperalaulaja, kuvittaja, sekä liikemies ja mainos- ja pilapiirtäjä. Tilgmann oli kuvittajana tuotteliaimmillaan 1940- ja 1950-luvuilla.


title: Arnold Tilgmann

text: Sveitsissä syntyneen Tilgmannin vanhemmat olivat liikemies Herman Hildor Tilgmann ja Alma Matilda Sjöblom. Arnold Tilgmann kävi viisi luokkaa lyseota ja opiskeli sitten Suomen Taideyhdistyksen piirustuskoulussa 1920–1922 ja Helsingin musiikkiopistosa 1925–1828. Hän opiskeli myös laulua 1920-luvun lopulla Italiassa maestro Ferrarin johdolla.


title: Arnold Tilgmann

text: 25-vuotiaana Tilgmann työskenteli Turun Kivipainossa. Siellä hän suunnitteli mm. Sisu-pastillin pakkauksen ja logon. Sisun logo on säilynyt samanlaisena 1920-luvulta nykypäivään.


title: Arnold Tilgmann

text: Vuosina 1927–1939 Tilgmann toimi mainostoimisto Erva-Latvalan graafikkona.


title: Arnold Tilgmann

text: Talvisodan jälkeen Tilgmann perusti taidekustantamo Oy Paletti Ab:n joka julkaisi muun muassa lastenkirjoja, pelejä, värityskirjoja sekä myös Tilgmannin itse suunnittelemia postikortteja. Tilgmann piirsi kaikkiaan yli 1 500 erilaista postikorttia. Hän piirsi myös lasten kuvakirjoja ja kuvitti pelejä, pelikortteja, pöytäliinoja, seinätauluja ym. Tilgmann oli pääomistajana myös Lehtipaino Oy:ssä, jossa Paletin julkaisut painettiin. 1950-luvulla Paletti alkoi myös julkaista Pecos Bill- ja Tex Willer -sarjakuvalehtiä sekä Ajan Sävel -nuortenlehteä.


title: Arnold Tilgmann

text: Tilgmann vetäytyi Paletti Oy:n johdosta 1970 heikentyneen terveyden takia. Yhtiön toiminta jatkui vielä hänen lastensa johdolla vuoden 1980 loppuun saakka.


title: Arnold Tilgmann

text: Oopperalaulajana Tilgmann esiintyi sekä radiossa että Kansallisoopperan lavalla. Hän piti konsertteja ja toimi myös kuorojen solistina. Tilgmann oli solistitehtävissä Milanossa ja Tukholmassa ja toimi Finlandia-kuoron tenorisolistina Yhdysvalloissa 1939.


title: Blob (sarjakuvahahmo)

text: Blob, oikealta nimeltään Frederick J. Dukes, on Marvel Comicsin sarjakuvahahmo ja Ryhmä-X:n vastustaja. Hän esiintyi ensimmäisen kerran "X-Men" -lehden kolmannessa numerossa, joka oli Stan Leen ja Jack Kirbyn käsialaa.


title: Blob (sarjakuvahahmo)

text: Blob esiintyi alun perin sirkuksessa ja väitti olevansa horjumaton. Hänellä olikin huomattava määrä massaa, jonka ansiosta hän pystyi hyödyntää yliluonnollista voimaansa ja luomaan oman painovoimakentän vetäen kohteita puoleensa. Professori X yritti suostutella Blobia liittymään perustamaansa supersankariryhmään, mutta Blobilla oli rikollisen mieli ja halusi käyttää voimiaan rikolliseen toimintaan liittyen Pahojen Mutanttien Veljeskuntaan.


title: Blob (sarjakuvahahmo)

text: Blob esiintyi vuoden 2009 elokuvassa "", jossa häntä esitti näyttelijä Kevin Durand. Hahmo esiintyi myös vuonna 2016 elokuvassa "", jossa häntä näytteli painija Gustav Claude Ouimet, tunnettu myös nimellä Giant.


title: Godfrey Ho

text: Godfrey Ho (Chi Kueng Ho (何志強), s. 1948), joskus myös God Ho, on entinen hongkongilainen elokuvaohjaaja ja käsikirjoittaja.


title: Godfrey Ho

text: Ho tunnetaan parhaiten Ninja-elokuvistaan, jotka ovat sarja 80-luvulla kuvattuja Z-luokan martial arts -elokuvia joissa käytetään Copypaste-tekniikkaa. Näistä elokuvista on ajan myötä tullut kulttiteoksia. Ho saattoi kuvata materiaalin yhteen elokuvaan ja editoida sekä pilkkoa kohtaukset eri järjestykseen, minkä jälkeen hän lisäsi materiaalia toisista elokuvistaan ja lopuksi dubbasi kaiken uusiksi saaden näin (lähes) valmiin uuden elokuvan. Tämä mahdollisti hänen luoda neljä tai viisi elokuvaa yhden budjetilla. Tämän vuoksi onkin vaikeaa arvioida kuinka monta valmista elokuvaa hän itse asiassa kuvasi. Häneltä on luultavasti valmistunut luultavasti yli 90 elokuvaa ja noin 40:nen nimissä on sana "ninja".


title: Godfrey Ho

text: Monia Hon elokuvia pidetään vertauksena huonolle elokuvalle. Niitä pidetään joskus myös hullunkurisimpina elokuvina ikinä, sisältäen muun muassa rullaluistelevia ninjona, juoneen mitenkään liittymättömiä raiskauskohtauksia ja samoja toistuvia äänitehosteita. Ho on myös varteenotettava hänen tyylistään käyttää toisten luomaa musiikkia (kuten muun muassa "n", "Tähtien sodan", Wendy Carlosin, "Miami Vicen", Iczer Onen, Pink Floydin, Tangerine Dreamin ja Steve Hillagen musiikkia) omissa elokuvissaan.


title: Godfrey Ho

text: Luotettavaa taustatietoa Godfrey Hosta on vaikea saada, johtuen hänen salaperäisyydestään ja suhteellisen joutilaasta nykytuotannosta. Hän on ohjannut vain yhden elokuvan vuosien 1995 ja 2005 välillä kun taas yli 60 elokuvaa 1980–1990 välillä. Ongelmaa ei myöskään auta hänen salanimensä, hän on luonut yli 20 eri nimeä elokuvauransa aikana. Kiinnostavasti Internet Movie Databasen mukaan Godfrey Ho ja hänen muut salanimensä eivät ole hänen oikea syntymänimensä vaan Chi Kueng Ho (何志強).


title: Godfrey Ho

text: Hänen salanimiinsä kuuluu muun muassa Godfrey Hall, Zhi Jiang He, Benny Ho, Chi-Mou Ho, Chun-Sing Ho, Charles Lee, Stanley Chan, George King, Ho Jeung Keung, Fong Ho, God-Ho Yeung ja monet muut. On väitelty olisiko Thomas Tang (kuollut tulipalossa 1980-luvun lopulla) ollut oikea henkilö vai yksi Godfrey Hon salanimiä.


title: Godfrey Ho

text: Nykyisin Godfrey Ho opettaa digitaalielokuvien valmistusta Hong Kongin elokuva-akatemiassa.


title: Godfrey Ho

text: Tämä on epätäydellinen lista Godfrey Hon elokuvista. On luultavasti mahdotonta tietää kuinka monta elokuvaa hän on ohjannut.


title: John Wraith

text: John Wraith on Marvel Comicsin sarjakuvahahmo. Hän esiintyi ensimmäisen kerran "Wolverine" -sarjakuvasarjan numerossa 60 vuonna 1991. Hän esiintyi myös vuonna 2009 julkaistussa elokuvassa "", jossa häntä näytteli Black Eyed Peas -yhtyeen jäsen, will.i.am.


title: John Wraith

text: Sarjakuvissa Wraith on Ase-X -projektissa toiminut mutantti, joka kykeni teleportaamaan ajatuksesta sekä ikääntyi normaaleita ihmisiä hitaammin.


title: Andreas Wisniewski

text: Andreas Wisniewski (3. heinäkuuta 1959) on saksalainen näyttelijä ja entinen tanssija.


title: Andreas Wisniewski

text: Wisniewski syntyi Berliinissä ja hän vietti suurimman osan varhaiselämästään tanssimiseen, ennen kuin hän kääntyi näyttelijäksi. Wisniewski teki suuren debyytin elokuvassa "Gothic".


title: Andreas Wisniewski

text: Seuraavana vuonna tuli hänen suurin esiintymisensä Bond-elokuvassa "007 vaaran vyöhykkeellä", missä hän esitti KGB:n jäsentä Necrosta. Wisniewskin kolmas suuri esiintyminen oli elokuvassa "Die Hard – vain kuolleen ruumiini yli", missä hänen roolihahmonaan oli Tony, yksi Hans Gruberin (Alan Rickman) alaisista. Elokuvan kuuluisassa kohtauksessa Tonyn ruumis makaa hississä ja John McClane (Bruce Willis) on kirjoittanut verellä hänen paitaansa "Sain nyt konekiväärin. Ho-Ho-Ho".


title: Andreas Wisniewski

text: Wisniewski jätti elokuva-alan hetkeksi esiintyäkseen televisiosarjoissa "Superboy", "Mann & Machine" sekä "Villi Pohjola". Myöhemmin hän palasi elokuva-alalle esiintyäkseen scifi-elokuvassa "Death Machine". Wisniewskillä oli myös sivuosa elokuvassa "Vaarallinen tehtävä".


title: Andreas Wisniewski

text: Pian sen jälkeen hän esiintyi saksalaisissa elokuvissa sekä englantilaisessa sarjassa "Lock, Stock...", mikä perustuu Guy Ritchien ohjaamaan vuoden 1998 elokuvaan "Puuta, heinää ja muutama vesiperä". Wisniewski esiintyi myös sarjassa "Ultimate Force", missä hän esitti venäläisterroristia.


title: Andreas Wisniewski

text: Wisniewski on esiintynyt myös kahdessa musiikkivideossa. Ensin hän esiintyi videossa "Venus", jonka esitti tyttöyhtye Bananarama ja myöhemmin hänet nähtiin Elton Johnin videossa "Nikita".


title: Andreas Wisniewski

text: Vuonna 2001 Wisniewski aloitti ohjaamisen. Hän teki lyhytelokuvia inspiroiden Danny Webbiä ja Christine Adamsia.


title: Andreas Wisniewski

text: Wisniewski on naimisissa ja hänellä on poika. Wisniewski on uskonnoltaan zen ja hän ohjaakin meditointiluokkia Notting Hill'ssä.


title: Näsykkäjärvi

text: Näsykkäjärvi () on Petsamonjoen vesistöön kuuluva järvi Petsamon kunnan länsiosassa Petsamon piirissä Murmanskin alueella Venäjällä. Järvi sijaitsee Petsamonvuonon ja Vuoremijoen välisellä alueella Petsamon kaupunkityyppisen taajaman länsipuolella. Järven pinta on 66 metriä merenpinnan yläpuolella. Näsykkäjärveä ympäröivät tunturit; lännessä Kivitunturi, pohjoisessa Selkätunturi ja idässä Parkkinatunturit. Näsykkäjärveen laskee pohjoisesta muutama pieni järvi, joista isoimmat ovat Pieni-Näsykkä ja Saarijärvi. Näsykkäjärvi puolestaan laskee eteläpäästään alkavaa Näsykkäjokea pitkin Petsamonjokeen juuri ennen kuin Petsamonjoki laskee Petsamonvuonoon. Näsykkäjärvi sijaitsee Suomen Neuvostoliitolle luovuttaman entisen Petsamon kunnan pohjoisosassa. Näsykkäjärven laskujoen suulla sijaitsi Suomen aikana Näsykän kylä.